NEDELJA CRVENOG KRSTA U PARAĆINU: Tim povodom organizovan je tradicionalni prijem kod predsednika Opštine | Novosti.RS\nTim povodom delegacija te organizacije bila je danas na prijemu kod predsednika Opštine Paraćin Vladimira Milićevića, a tema razgovora bile su aktivnosti ove humanitarne organizacije i podrška lokalne samouprave za njihovo sprovođenje. Iz Crvenog krsta su podsetili da su na 21. mestu po uspešnosti u Srbiji, što je veliki uspeh za Paraćince jer postoje čak 183 opštinske organizacije.\nDr Miroslav Petrović, predsednik CK, rekao je da je socijalna delatnost „okosnica njihove organizacije“, posebno u periodu pandemije koronavirusa, te da je paraćinski CK ispunio sve programske aktivnosti po godišnjem planu.\nU Nedelji Crvenog krsta ova organizacija tokom naredne sedmice organizovaće nekoliko radionica namenjenih osnovcima u okviru promocije humanih vrednosti, a starije osobe bez pomoći srodnika dobiće pakete hrane i higijene, uz zdravstveno-preventivna merenja koja će sprovoditi volonteri.\nU PARAĆINU DATO 12.000 PRVIH DOZA VAKCINA: Osim na punktovima u Sportskom centru, inunizacija danas i u Raševici\nIzmeđu ostalog, sve bebe rođene u porodilištu u Paraćinu u periodu između 8. i 15. maja dobiće dobiće prigodne poklon-pakete.\nParaćin Vladimir Milićević humanitarna organizacija Crveni krst Paraćin nedelja Crvenog krsta Međunarodni dan Crvenog krsta Dr Miroslav Petrović\nTOKOM protekle sedmice u pet opština Pomoravskog okruga bitku sa kovidom izgubilo je 15 osoba, dok u Rekovcu nije bilo preminulih.\nOBUSTAVLJEN SAOBRAĆAJ PREKO GLAVNOG MOSTA U PARAĆINU: Razlog - popravka metalnih prelaznih ploča koje su deo sistema odbrane od poplave\nZBOG hitnih radova na popravci prelaznih ploča na delu glavnog mosta u Paraćinu u glavnoj Ulici kralja Petra Prvog, trenutno je obustavljen saobraćaj.\nPECAROŠI HUMANOG SRCA: Održano takmičenje u sportskom ribolovu - prihod namenjen lečenju Milana i Miloša Praštalo\n24. 06. 2021. u 09:13


Izgradnja autoputa Banja Luka - Doboj u sjenci izbora i zaduživanja\nUskoro bi trebala da počne izgradnja dijela autoputa Banja Luka - Doboj, od Doboja do Prnjavora, u dužini od 37 kiliometara, najavili su u Vladi Republike Srpske. I dok dio opozicije RS sumnja da je početak izgradnje autoputa još jedan od predizbornih trikova Vlade, ekonomski analitičari ne vjeruju da će, s obzirom da ovu dionicu gradi preduzeće iz RS, bitnije uticati na smanjenje broja nezaposlenih.\nMinistar saobraćaja i veza Republike Srpske Nedeljko Čubrilović saopštio je kako bi procedure oko izgradnje dijela autoputa Banja Luka - Doboj, od Doboja do Prnjavora, uskoro mogle biti završene. Konzorcij "Integral inženjering" iz Laktaša i "Granit" iz Skoplja koji je nakon tendera izabrani za izvođača radova ove dionice, obezbijedio je bankarsku garanciju od 18 miliona evra, što je 10 posto od ukupne vrijednosti projekta. Prema riječima ministra Čubrilovića, ove nedjelje bi trebao da se potpiše i protokol o izgradnji ove dionice sa izvođačima.\n„Mi smo u ovom periodu dok smo obezbjeđivali garancije koristili za pripreme otpočinjanja radova i očekujemo najkasnije za 10 dana od potpisivanja ugovora i da počne gradnja“, najavio je Čubrilović.\nDionica autoputa Banjaluka - Doboj, od Prnjavora do Doboja duga je oko 37 kilometara, a rok za završetak radova na izgradnji je tri godine. Ova dionica biće finansirana kreditom Evropske banke za obnovu i razvoj u iznosu od 150 miliona evra, a korisnik kredita, uz garancije Vlade RS, biće Javno preduzeće "Autoputevi Republike Srpske".\nS obzirom da se početak izgradnje autoputa poklapa sa početkom predizborne kampanje, funkcioner opozicione Partije demokratskog progresa Branislav Borenović smatra da se radio samo o još jednom jeftinom predizbornom triku.\nI u avgustu 2010. godine pred opšte izbore Vlada RS je potpisala ugovor o izgradnji ove dionice autoputa sa slovenačkim CPM-om. Ne treba ni spominjati da nije napravljen ni pedalj autoputa, a početkom ove godine gradnju ove dionice su najavljivali u maju, podsjeća Borenović.\n„Jedino da su manje-više sve iste kompanije, domaće, prepoznatljive, bliske vlasti firme dobile posao, i to je samo pokušaj stvaranja privida i zamagljivanje očiju javnosti kada su u pitanju visoko profitabilni poslovi koje uglavnom rade jedne te iste firme - i rade po nekoliko godina i znamo kako se završavaju - sa cijenama koje su abnormalno visoke, van svake kontrole. Mislim da ova vlada drukčije ne zna raditi, osim što zna jako dobro u predizbornoj kampanji i u datim momentima stvarati privid da se popravila“, ocjenjuje Borenović.\nMinistar saobraćaja Nedeljko Čubrilović kaže:\n„Nama je važno i zbog obaveza prema banci i zbog potpisanih ugovora da to otpočne što prije. A kako će to ko tumačiti, naravno to je pravo onih koji gledaju na taj posao iz svog ugla.“\nLoša krvna slika privrede\nFunkcioner SDP-a BiH Slobodan Popović ipak misli da će izgradnja početi zbog činjenice da je Vlada RS odustala od dogovora u četiri oka i ovaj projekat obezbijedila putem javnog poziva.\nMeđutim, kaže da ostaje otvoreno pitanje kako će Vlada obezbijediti još 30 miliona evra nedostajućih za ovaj posao.\n„Bilo bi normalno da Vlada objasni kako misli i iz kojih sredstava obezbijediti tih dodatnih 30 miliona evra - da li time što će tražiti još dodatni iznos od Evropske banke za obnovu i razvoj, ili će se zadužiti kod neke druge banke, ili će iz vlastitih sredstava obezbijediti ta sredstva, tu razliku. U ovo zadnje sumnjam jer Vlada ima ozbiljnih problema sa finansiranjem tekućih potreba iz budžeta“, kazao je Popović.\nEkonomski analitičar Siniša Vukelić kaže da će Vlada ova sredstava obezbijediti putem još jednog kredita.\n„Prema mojim informacijama, za tu razliku od oko 30 miliona evra Javno preduzeće Autoputevi RS će tražiti dodatno zaduženje od evropskih banaka kako bi pokrilo tu razliku i na taj način sigurno se još zadužiti. Prema njihovim tvrdnjama, to neće biti uopšte problem zato što garant svega toga je budžet RS“, navodi Vukelić.\nMeđutim, najave iz Vlade RS da će izgradnja ove dionice autoputa uticati na smanjenje nezaposlenosti, prema mišljenju Vukelića, malo su vjerovatne.\n„Bojim se da to neće uticati u toj mjeri da popravi ionako lošu krvnu sliku privrede u RS. Jedan posao koji će možda zaposliti par hiljada ljudi neće moći da popravi značajno kompletnu nelikvidnost u privredi ni da smanji broj nezaposlenih na birou za zapošljavanje“, smatra on.


Vesti online / Vesti / Svet / Amerikanci pohvalili Ruse: Let iznad Aljaske je bio profesionalan\nRusko ministarstvo odbrane saopštilo je da su bombarderski avioni Tu 95MS u pratnji borbenih aviona Flanker Su-35S izveli rutinski let iznad neutralnih voda Tihog okeana i Aleutskih ostrva iznad Aljaske koja pripadaju SAD.\nSvi letovi se izvode uz strogo poštovanje pravila\n- Tu-95MS bombarderi dalekog dometa u pratnji višenamenskih Su 35S borbenih aviona izveli su 4. maja 2017. rutinske letove iznad neutralnih voda Tihog okeana i Aleutskih ostrva - navodi se u saopštenju ministarstva.\nPod odobrenim planom, piloti dugolinijskih aviona izvode regularne letove iznad neutralnih voda Atlantskog okeana, Arktika, Crnog mora, iz baza i sa terena.\n* Ameri presreli ruske avione kod Aljaske\n* Rusi otkrili superoružje: Od nevidljivog bombardera ne postoji odbrana! (VIDEO)\n* Kako je "ruska Amerika" pala u ruke SAD: Jedna od najboljih transakcija u istoriji\n"Svi letovi izvode se uz strogo poštovanje međunarodnih pravila o korišćenju vazdušnog prostora iznad neutralnih voda, bez ugrožavanja granica drugih država", navodi se.\nMinistarstvo je takođe naglasilo da je portparol Odbrane severnoameričke Aerokomande (NORAD) Ašli Pek izjavio da je let ruskih bombardera i borbenih aviona izveden profesionalano i sigurno.\nSVET VIDEO: Rusi otkrili detalje o novom Suhoju


Srbi iz Babinog Mosta ponovo saslušani zbog posedovanja oružja\nNekoliko članova porodice Simić iz Babinog Mosta saslušano je danas zbog posedovanja ilegalnog oružja, saznaje KIM radio. Posle ispitivanja dva člana su puštena kući a još dvojica se nalaze u policijskoj stanici u Obiliću gde još uvek traje saslušanje. Kako saznajemo priveden je Vukašin Simić i njegov sin Saša, koji su privođeni pre dva dana kada je ubijen policajac KPS-a Avni Kosumi. Portparol policije za region Prištine Veton Eljšani potvrdio je KIM radiju da je nekoliko osoba iz Babinog Mosta saslušano zbog posedovanja oružja i ubistva policajca, ali nije hteo da navede imena tih osoba. “Mogu samo da potvrdim da su salušani neki ljudi i da je normalan posao policije da istaražuje slučaj u vezi oružja i ubistva KPS policajca. Intervjuisani su i policajci i ostali ljudi koji su tu bili, pitali smo ih da li znaju nešto o ovom slučaju. Ovi ljudi nisu privedeni, oni su samo saslušani i ja ne mogu da kažem koliko ih je i ko su ti ljudi”, kazao je Eljšani.\n21.09.2021 Kosovo press: Kriminalne grupe Radoičića i Veselinovića organizuju blokade na severu (569)\n21.09.2021 Laplje Selo: Stigle tablice, ali ne i uputstvo za izdavanje (469)


Istorija, misterija, atrakcija u letnjikovcu Obrenovića – Semendria\nIstorija, misterija, atrakcija u letnjikovcu Obrenovića\n29. decembar 2014. DRUŠTVO – Izvor: Večernje novosti – Vila “Zlatni breg”, nekada letnji dvor dinastije Obrenović, a sada rezidencijalno zdanje Vlade Srbije zatvorenog tipa, od naredne godine biće otvorena za javnost. To će biti prilika da građani i turisti, po prvi put, zakorače u reprezentativni kompleks koji je za spomenik kulture proglašen 2009.\n– Istorijsko i kulturno blago Srbije pokazaćemo javnosti u punom svetlu, a atraktivna lokacija jednostavno mami da, razvojem novih sadržaja, ovde bude stvoren turistički raj – kaže Zoran Trninić, direktor Uprave za zajedničke poslove republičkih organa, koja gazduje dvorom.\nRazgledanja će biti organizovana dva puta sedmično – od maja do oktobra – a turisti će se prijavljivati u smederevskom muzeju. Grupe će činiti maksimalno 25 ljudi, koje će u obilazak voditi – kustosi.\nNajstariji letnjikovac srpske dinastije podigao je knez Mihajlo Obrenović, 1865, na imanju koje je kupio njegov otac, knez Miloš Obrenović. U njoj su donete i neke važne istorijske, pretežno političke odluke, te ukazi o odlikovanjima Laze Kostića, Stevana Sremca, Milovana Glišića, Jovana Jovanovića Zmaja… Glavni umetnik Dvora bio je Branislav Nušić, koji je nadomak Smedereva priređivao pozorišne predstave.\n« Nema nastave u Ekonomskoj školi zbog problema s prevozom đaka\nPotraga za kradljivcem, višestrukim povratnikom »


Kako smanjiti emisiju ugljenika u gradovima urbanim planiranjem - TEME - 2021\nKako smanjiti emisiju ugljenika u gradovima urbanim planiranjem\nSmanjenje emisije ugljenika prioritetno je pitanje na dnevnom redu Evropske unije, posebno odobrenjem Pariškog sporazuma na samitu održanom u francuskoj prestonici u decembru 2015. godine.\nPrema procjenama Ujedinjenih nacija, do 2050. godine dvije trećine svjetske populacije živjet će u urbanim područjima, što za posljedicu ima socijalne i ekološke izazove.\nOdrživi razvoj prostranih urbanih područja predstavlja izazov u izradi urbanističkih politika na teritorijalnom, državnom i globalnom nivou.\nUrbanističko planiranje jedno je od najsnažnijih alata za ublažavanje utjecaja gradova na okoliš i smanjenje njihovog doprinosa globalnom zagrijavanju.\nTradicionalno, u discipline odgovorne za odlučivanje o obliku i distribuciji grada nisu uključeni kriteriji održivosti i posljedice po životnu sredinu proizašle iz upotrebe javnih usluga od strane njegovih stanovnika, unatoč činjenici da su te usluge ključne za dobrobit građana i ekonomski razvoj područja.\nZajednička istraga Politehničkog univerziteta u Madridu i Univerziteta u Granadi sada je uspjela stvoriti metodu za procjenu utjecaja strategija urbanog planiranja na emisiju ugljenika povezanih s gradovima.\nIstraživači su inovativnim pristupom uključili utjecaj javnih mreža i usluga na okoliš čiji je dizajn izravna posljedica ograničenja urbanog planiranja i koji se tradicionalno zanemaruje u procjeni utjecaja na okoliš.\nIzmeđu ostalog, razmatrane su vodovodna mreža, sistem sakupljanja otpada i mreža javne rasvjete.\nDobijeni rezultati pokazuju značajan doprinos ovih elemenata u utjecaju urbanih područja na okoliš tokom njihovog životnog ciklusa.\nKako emisije ugljenika povezane sa upotrebom grada dolaze iz zgrada i urbanih objekata i javnih usluga, autori studije usredotočili su se na fazu upotrebe i djelovanja ovih elemenata, a ne na fazu izgradnje, jer je njihova upotreba što predstavlja najveći uticaj na životnu sredinu.\nUrbanistički planovi sa kriterijima održivosti\nU razvijenom modelu, znanstvenici su prvo izračunali potrošnju energije povezanu s operativnom fazom zgrade, uzimajući u obzir sljedeće krajne namjene: klima uređaji, rasvjeta, kućna oprema, topla voda i liftovi.\nZa urbanu infrastrukturu uzeta je u obzir potrošnja energije javnih objekata (javna rasvjeta i sistem pritiska vode) i potrošnja goriva službe komunalnog otpada.\nKonačno, potrošnja resursa transformirana je u emisiju ugljenika primjenom nacionalnih konverzijskih faktora, što je omogućilo razlikovanje tri nivoa upravljanja u postupku izračuna: domaći, opštinski i nacionalni.\nOva metodologija omogućit će izradu urbanističkih planova i strategija urbane regeneracije prema kriterijima održivosti.\nAutori ističu da je potrebno dalje proučavati ulogu javnih službi u emisiji ugljenika u gradovima za razvoj efikasnijih energetskih i ekoloških politika.\nNalazi ove studije, koji su objavljeni u časopisuEnergija i zgrade,predstavljaju doprinos postojećoj literaturi o uticaju na životnu sredinu povezanom sa urbanim razvojem i ističu važnost usvajanja multidisciplinarne perspektive u evaluaciji.\n„Ova metodologija je korisna u donošenju odluka o strategijama i politikama vezanim za urbani razvoj. Izgradnja održivih i održivih gradova odgovornost je agenata koji su uključeni u formuliranje novih politika, ali i istraživača, stručnjaka u sektoru i na kraju svih građana ", kaže Rosalía Pacheco-Torres, istraživačica u ETS de Ingeniería Civil de Politehničko univerzitet u Madridu i glavni autor djela.\nVideo: How not to take things personally? Frederik Imbo. TEDxMechelen (Maj 2021).\nKlimatske promjene, izazov održivom razvoju\nFAO: „Nije potrebno sjeći šume da bi se proizvelo više hrane“\nKratki prilog Grete Thunberg i Georgea Monbiota o klimatskoj krizi. Trebao bi to vidjeti\nNedostatak vitamina D, simptomi i rizici\n"Flasteri" za zacjeljivanje rana vaših biljaka\nGlobalizirajmo i ljudska prava\nGlobalni štrajk 20. septembra. Pozvani su odrasli\nCopyright 2021 \_ Okoliš i socijalna ekologija \_ Kako smanjiti emisiju ugljenika u gradovima urbanim planiranjem


Od ove godine očekuju vas predavanja u još prijatnijoj i komfornijoj atmosferi.\nReč je o sali kompleks-hotela „Vidikovac“ na veoma atraktivnoj lokaciji u širem centru grada. Prisutne očekuje svečani restoran, kao i cafe-bar koji predstavlja odličnu priliku za pauze uz uvek interesantan mingl i networking.\nKonferenciji prisustvuju stručnjaci iz oblasti poslovanja i marketinga na Internetu, predstavnici relevantnih medija, kao i menadžeri brojnih privatnih i javnih preduzeća.\nSmatramo da ovakav profil učesnika osigurava interesovanje za usluge i proizvode Vašeg preduzeća, i da je četvrta godišnja biZbuZZ konferencija izvrsna prilika za promociju i korporativno predstavljanje.\nSigurni u obostrano zadovoljstvo ovakvog dogovora, predstavljamo vam našu ponudu da se pridružite timu sponozora biZbuZZ konferencije, među koje se ubrajaju i firme kao što je Telekom Srbija, Microsoft , B92, AdriaMedia i mnogi drugi.


G7: Rusija opasno pojačava napetost u Kerčkom moreuzu - Sputnjik Srbija\n15:25 30.11.2018 Preuzmite kraći link\nPorošenko opet pozvao NATO brodove u Azovsko more\nMinistri inostranih poslova Kanade, Francuske, Nemačke, Italije, Japana, Ujedinjenog Kraljevstva, SAD i vrhovni predstavnik Evropske unije izrazili su krajnju zabrinutost zbog dejstava Rusije u oblasti Kerčkog moreuza, koja su „opasno pojačala napetost“.\n„Pozivamo na suzdržanost, dužno poštovanje međunarodnog prava i sprečavanje bilo kakve dalje eskalacije situacije. Pozivamo Rusiju da oslobodi uhapšene članove posade i brodove i da se suzdrži od sprečavanja zakonitog prolaska kroz Kerčki moreuz“, navedeno je u saopštenju objavljenom na sajtu kanadske vlade.\n„Nema opravdanja za korišćenje vojne sile Rusije protiv ukrajinskih brodova i mornara“, navedeno je u saopštenju.\nU nedelju su tri broda ukrajinske vojne mornarice – „Berdjansk“, „Nikopolj“ i „Jani Kapu“ – povredila državnu granicu Rusije, ušli u privremeno zatvorenu akvatoriju mora Rusije i krenula iz Crnog mora ka Kerčkom moreuzu. Brodovi su izvodili opasne manevre, oglušivši se o zakonite zahteve ruskih vlasti, zbog čega su zadržani.\nPredsednik Rusije Vladimir Putin je incident u Kerčkom moreuzu nazvao provokacijom, navodeći da su među članovima posade ukrajinskih brodova bila i dva saradnika ukrajinske službe bezbednosti, koji su praktično rukovodili tom operacijom.\nPutin je naglasio da su ruski graničali ispunjavali svoju dužnost da zaštite državnu granicu. Prema njegovim rečima, provokacija u Crnom moru je povezana s niskim rejtingom ukrajinskog predsednika Petra Porošenka uoči predsedničkih izbora u toj zemlji.\nzabrinutost, saopštenje, Samit G20, G7, Azovsko more, Kerčki moreuz, Ukrajina


Svaki objekat biće uslikan iz aviona - BGnekretnine blog\nNekretnine bez posrednika! U poslednjih 7 dana dodato je 715 novih oglasa! Ukupno 20156 nekretnina!\nSvaki objekat biće uslikan iz aviona\nbespravno sagrađeni objekti, zakon o uređenju prostora i izgradnji\nBeograd 022 Sep 2009\nZapočećemo snimanje čim se steknu uslovi za to. Prethodno ćemo raspisati javni konkurs za ovaj posao i čim bude potpisan ugovor sa izvođačem, slikanje iz aviona može da krene - kaže Nenad Bajić iz Direkcije za građevinsko zemljište i izgradnju Beograda.\nPosedovanje ortofoto snimaka biće veoma važno za zaustavljenje baspravne gradnje u Beogradu, gde prema procenama Ministarstva za prostorno planiranje ima oko 450.000 nelegalnih objekata. Novim Zakonom o uređenju prostora i izgradnji predviđeno je da svi bespravni objekti sagrađeni do dana njegovog usvajanja mogu da budu legalizovani, piše Blic.\nOrtofoto snimci su izuzetno značajna tehnologija, koja omogućava sagledavanje objekata iz svih uglova u određenom trenutku i uz pomoć njih veoma precizno može da se prati stanje na terenu. Dakle, moći će da se vidi gotovo svaki nelegalni kvadrat koji je u međuvremenu sazidan, bilo da se radi o izgradnji novog objekta ili samo doziđavanja. Za razliku od snimaka iz aviona, „gugl zemlja” virtuelna mapa čitavog sveta i predstavlja snimke sa satelita. U toj verziji objekti mogu da se vide samo iz ptičje perspektive.\nLokacija: Smederevska p\nCrna Gora (124)\nporez na imovinu (79)\nSocijalni stanovi (185)\nUredjenje stana (127)\nZakoni i Ugovori (127)\nSkaču rate stambenih kredita u Srb...\nNa aukcijama oduzeta imovina ide za...\nSocijalni stanovi za 12 porodica\nNovi grad na spisku za jeftine stan...\nZa kuhinju potrebno najmanje 2.000 ...\nUgovor o izgradnji 276 stanova za i...\nCrna Gora: Jeftini stanovi od jula\nZašto pojedini notari neće da ove...\nKvadrat novogradnje na Novom Beogra...


Vreme 568 - Makedonska kriza: Etnicka salata\nI pored usvajanja novog ustava, u Makedoniji malo ko veruje da će se apetiti Albanaca time zadovoljiti i da će oružje konačno zaćutati\n"Svima je jasno da je novi ustav Makedonije izglasan pod ogromnim vojnim i ekonomskim pritiskom. Pisci krvavog scenarija koji se poslednjih deset meseci odvijao u Makedoniji su previše moćni da bismo im se suprotstavili. To sigurno nisu Albanci iz Makedonije već neko mnogo moćniji."\nOvim je rečima makedonski premijer Ljupčo Georgijevski komentarisao najnovije ustavne promene koje su igrom slučaja stupile na snagu 18. novembra, istog dana kada je u Sobranju Makedonije proslavljana desetogodišnjica prvog makedonskog ustava. Samo dva dana pre tog svečanog čina poslanici makedonskog parlamenta su sa 94 glasa "za" i 13 "protiv" usvojili 15 amandmana novog ustava. Od 23 albanska poslanika glasalo je 21. Nisu glasali samo poslanici novoformirane ultranacionalističke Nacionaldemokratske partije Kastriot Hadžiredža i Fadil Bajrami.\nNajveća borba u Sobranju se vodila oko teksta preambule ustava. Druga po veličini partija Albanaca u Makedoniji Partija demokratskog prosperiteta (PDP) protivila se formulaciji koju je podržao i eurokomesar Havijer Solana, ali je na kraju pod pritiskom Zapada PDP ipak popustio. Za uzvrat su zapadne diplomate ovoj partiji obećale da će podržati njene zahteve u vezi sa zakonom o amnestiji pripadnika ONA-e i u vezi sa visokim obrazovanjem Albanaca.\nNova preambula Ustava sada glasi: "Građani Republike Makedonije, makedonski narod i građani koji žive u okvirima njenih granica koji su deo albanskog naroda, turskog naroda, vlaškog naroda, srpskog naroda, romskog naroda, bošnjačkog naroda i ostali…"\nPRIDOŠLICE: Novajlije u predlogu-preambuli su Srbi i Bošnjaci koji su dosad pripadali "ostalima". Neki makedonski zvaničnici su dosadašnje odsustvo Srba u preambuli pravdali time da je Ustav Makedonije bio izglasan u vreme raspada SFR Jugoslavije, kada je "nebeskom narodu" bilo nemoguće nametnuti status nacionalne manjine. Nakon toga su Srbi desetak godina jednostavno bili zaboravljeni. Što se tiče Bošnjaka, oni su ušli u preambulu takoreći u poslednjem trenutku, nakon oštrih reakcija predsednika Stranke demokratske akcije za Makedoniju Avdije Pepiča.\nPromena ustavne preambule bio je zahtev na kome su najviše insistirali predstavnici albanskih političkih partija u Makedoniji. Albanci su tražili da Makedonija bude definisana kao država makedonskog i albanskog naroda, ali su očigledno bili zadovoljni i "neutralnom" formulacijom o "zajednicama" koje žive u Makedoniji. Ova formulacija, međutim, nije mogla proći u makedonskom političkom bloku. Ovakvu bezličnu formulaciju o "zajednicama" koja je bila utvrđena Ohridskim sporazumom napao je i bivši predsednik Makedonije Kiro Gligorov.\nMakedonskom političkom bloku je preambula Ustava koja sadrži formulaciju "makedonski narod" možda važnija više za spoljnu nego za unutrašnju upotrebu. Negiranje postojanja makedonskog naroda koje dolazi iz zvanične Atine i Sofije, Makedonci doživljavaju kao ozbiljan razlog da se u preambuli Ustava napravi jasna razlika između većinskog makedonskog naroda i ostalih entiteta koji žive na etnički mešovitom prostoru koji igrom slučaja nosi isti naziv kao i mešana voćna salata koju Italijani nazivaju MAĆEDONIA.\nNepostojanje formulacije "Makedonski narod" je, po mišljenju političkih zvaničnika u Skoplju, mogla da poveća apetite "negatora" i oslabi pozicije Makedonije u pregovorima oko imena države sa Grčkom. Na sličan način je razmišljao i makedonski crkveni vrh koji je insistirao da u članu 19 Ustava ostane formulacija "Makedonska pravoslavna crkva", čime bi se, po mišljenju crkvenih poglavara, učvrstila pozicija MPC-a u pregovorima o autokefalnosti.\nALBANSKI-ZVANIČNO: Novim ustavom je predviđeno da uz makedonski zvanični jezici budu i jezici zajednica koje čine najmanje 20 odsto stanovništva. Ovim se članom praktično ozvaničuje i albanski jezik, a na lokalnom nivou postaju službeni i ostali jezici "delova naroda" koji žive u Makedoniji. Pitanje je jedino u kojim će opštinama koji jezici biti u službenoj upotrebi, jer donošenje novog zakona o lokalnoj samoupravi koje je predviđeno Ohridskim sporazumom tek predstoji.\nIako su zapadni posrednici pregovorima verbalno odbijali zahteve Albanaca za konsenzualnu demokratiju, može se reći da novi ustav ipak sadrži odredbe koje se mogu kvalifikovati kao "konsenzualne". Ustavni amandmani, zakon o lokalnoj samoupravi, zakoni iz oblasti kulture, jezika, obrazovanja, ličnih dokumenata, zakon o upotrebi simbola i o lokalnim izborima neće moći biti doneti ukoliko za njih ne bude glasalo pored potrebne većine u parlamentu i najmanje 51 odsto poslanika koji pripadaju manjinskim zajednicama.\nProbleme će svakako doneti i odredba o proporcionalnoj zastupljenosti manjinskih zajednica u državnoj administraciji. To praktično znači da će sledećih nekoliko godina, kada zbog reformi javnu administraciju treba da napusti 20.000 činovnika, u istu administraciju biti zapošljavano na hiljade Albanaca. Kakve će biti reakcije onih koji če ostati bez posla može se pretpostaviti, a može se pretpostaviti i ko će u očima prosečnog Makedonca biti glavni krivac za veliku nezaposlenost, koja se doduše već sada kreće između 40 i 50 odsto.\n"Pozitivna diskriminacija" u korist Albanaca postojaće i prilikom upisa na državne univerzitete. Tako će, često, slabiji đaci albanske nacionalnosti imati veće šanse za upis u odnosu na bolje Makedonce. Reakcije se opet mogu pretpostaviti. Osim toga, ovih dana treba da počne da radi i Univerzitet u Tetovu poznatiji kao "Štulov univerzitet" u kome će više od 90 odsto studenata biti albanske nacionalnosti. PDP-u je izgleda i to malo, pa ova partija traži i legalizaciju univerziteta u Maloj Rečici kraj Tetova.\n"Grad od osamdesetak hiljada ljudi, a dva univerziteta... ma kakav Kembridž, kakav Oksford, ovo je Tetovo, pardon TETOVA", kaže ljutito 35-godišnji Skopljanac Andon, koji zajedno sa svojim drugovima već nekoliko dana protestuje pred Sobranjem Makedonije zbog usvajanja ustavnih amandmana.\nNEVERICA: I pored usvajanja novog ustava, u Makedoniji malo ko veruje da će se apetiti Albanaca time zadovoljiti i da će oružje konačno zaćutati. "Razoružana i rasformirana" ONA, koja se sada zove ANA, i dalje nastavlja sa provokacijama, ili preciznije i dalje drži pod okupacijom dvadesetak kumanovskih i tetovskih sela. Trojica policijskih specijalaca su pre nekoliko dana životom platili opasno približavanje pozicijama ANA-e u blizini tetovskog sela Treboš. Trebalo je da specijalci obezbeđuju lokaciju za koju se pretpostavlja da predstavlja masovnu grobnicu desetak otetih Makedonaca. Konačna odluka o ekshumaciji treba biti doneta nakon susreta makedonskog političkog vrha sa Karlom del Ponte koja ovih dana dolazi u Skoplje. Budući da su momci iz ONA-e već amnestirani izjavom predsednika Trajkovskog, Del Ponteova će verovatno imati težak posao u odabiru onih momaka koje će eventualno optužiti.\nI na kraju nekoliko reči o "šargarepi" kojom je Zapad praktično i uspeo da izdejstvuje promenu makedonskog ustava. Evropska unija je obećala pomoć Makedoniji u visini od 70 miliona eura, a predviđeno je i održavanje donatorske konferencije gde se očekuje dodatnih 100 miliona eura nepovratne pomoći a služili bi za popunjavanje budžetske rupe koja nadmašuje 350 miliona eura.\nMeđutim, održavanje donatorske konferencije uslovljeno je postizanjem dogovora sa Međunarodnim monetarnim fondom. "Sve dok se takav dogovor ne postigne, niko neće hteti da dâ makrofinansijsku pomoć, a mi hoćemo da doprinos za Makedoniju bude maksimalan", izjavio je samo nekoliko dana nakon izglasavanja amandmana komesar za evropske poslove Kris Paten.


Predstavljamo vam novi broj Nedeljnika: Sva lutanja srpske diplomatije; Milena Marković o "Močvari" i "Žikinoj dinastiji"; Mond diplomatik na poklon - mediji.net\nPredstavljamo vam novi broj Nedeljnika: Sva lutanja srpske diplomatije; Milena Marković o "Močvari" i "Žikinoj dinastiji"; Mond diplomatik na poklon\nI nedelju za nama obeležili su odjeci Vašingtonskog sporazuma – opet, ako je to sporazum – i nova (ili stara) geopolitička mapa na kojoj je Srbija. Zato su istorijska i buduća “diplomatska lutanja” u fokusu novog broja Nedeljnika.\nVikendima smo uveče zagledani u seriju “Močvara”, a njena scenaristkinja Milena Marković, pesnikinja, dramski pisac i profesorka FDU, govorila je za Nedeljnik o drami, kriminalu, rokenrolu i novim generacijama.\nBavili smo se i brutalnim prebijanjem u Novom Sadu, izborima u Americi,...\nserija močvaraNova tema\nžikina dinastijaAktuelna tema\nmilena markovićPročitajte još na ovu temu\nGlumica Ana Franić, koju trenutno gledamo u hit seriji 'Močvara' pokazala je neverovatno telo na kojem je predano radila.\nDirektor Kancelarije za Kosovo i Metohiju Marko Đurić oglasio se povodom najave da će biti imenovan za ambasadora Srbije u Vašingtonu.\nDolazak predstavnika DFC-a u Beograd pokazuje da se ekonomski sporazum iz Vašingtona sprovodi munjevitom brzinom, kaže direktor Kancelarije za KiM Marko Ðurić.\nDirektor Kancelarije za Kosovo i Metohiju Marko Ðurić ponovio je danas da je formiranje Zajednice srpskih opština (ZSO) uslov za dalji napredak dijaloga Beograda i Prištine i da ostaje da se vidi da li će Evropska unija uticati na Prištinu da na ozbiljan način pristupi pregovorima


Dan online - Regioni: Dani proljeća donijeli radost - 2015-04-30\nRegioni TREĆI SUSRETI OSNOVNIH ŠKOLA IZ ZATONA I RAVNE RIJEKE\nDruženje za pamćenje Dani proljeća donijeli radost\nBIJELO POLjE- Osnovna škola ,,Braća Ribar” upriličila je, u Zatonu kod Bijelog Polja, tradicionalne treće po redu susrete sa OŠ ,,Aleksa Bećo Đilas” iz Ravne Rijeke. Tom prilikom organizovano je nekoliko manifestacija u kojima je učestvovalo oko 400 učenika i 50 zaposlenih iz ove dvije vaspitno -obrazovne ustanove. Prema riječima direktora škole ,,Braća Ribar” Vladimira Bugarina, masovnost je i ovog puta bila na zavidnom nivou, baš kao i zainteresovanost učenika i nastavnog osoblja dvije prigradske škole, zbog čega je manifestacija koja nosi naziv ,,Dani proljeća” i prerasla je u tradiciju.\n-Naše dvije škole u prilici su da na ovaj način zajedno realizuju slobodne aktivnosti. Ovog puta su to bile sportske manifestacije, od raznih atletskih disciplina, preko krosa, odbojke, fudbala, pa do raznih vještina... Učenici su pokazali veliko interesovanje za ove vannastavne aktivnosti – kazao je Bugarin.\nOva manifestacija se održava u saradnji sa mjesnim zajednicama Zaton i Ravna Rijeka, kojima škole pripadaju, kao i s Ministarstvom prosvjete i lokalnom upravom.\nDirektorica škole u Ravnoj Rijeci Nevenka Bošković kazala je da je oduševljena vještinama učenika, ali i prilikom da se nastavno osoblje druži i razmijeni iskustva.\n-Ostvarili smo zamisa, da se đaci druže i zbližavaju, da razvijaju takmičarski duh i na taj način pokažu svoje sposobnosti. Da barem na kratko zaborave ono što mlade danas zaokuplja, a to su kompjuteri i mobilni telefoni – istakla je Boškovićeva, dodajući da su zahvalni roditeljima učenika koji ih u svemu podržavaju.


Priča o apokaliptičnoj budućnosti Evrope - Užicka Republika Press\nPriča o apokaliptičnoj budućnosti Evrope\nNe računajući brojne flešbekove sa ratišta koji se pojavljuju u narativnom tkivu ovog romana, čitava priča se u hronotopskom smislu razvija na maloj pjaceti u centru grada, između Bulevara Despota Stefana, Drinčićeve ulice, Gundulićevog venca i Carigradske ulice. „Dakle, u ne tako dalekoj budućnosti, nakon neslavno ugašene svetske revolucije protiv korporativizma i globalizacije, jedan veteran pobunjeničkog ’Oslobodilačkog fronta’ po kazni je vraćen u svoj rodni, sada apokaliptični Beograd, razdvojen od svoje porodice i nekadašnjeg života. On, Lasica, što je njegovo gerilsko ime iz ratne prošlosti bivši je fizičar, stručnjak za ultraljubičastu (crnu) svetlost kome je zabranjen dalji naučni rad, bivši čovek koji deli sudbinu ostalih poraženih pobunjenika.“\n„Mislim da je ’Black light’ roman o mogućoj budućnosti Evrope i regiona, distopijska vizija jednog novog i drugačijeg Beograda, nove i drugačije viđene istorije, ali i svojevrsni priručnik za duhovnu neposlušnost, fizičku mobilnost i nepokoravanje. Moj kolega, pisac Oto Oltvanji, napisao je povodom ovog romana da će se budućnost iz ovog romana desiti prekosutra, što znači da je verovatno kasno da se ona spreči, ali čitanjem makar možemo na nju da se pripremimo“, rekao je Petrović.\n„Black Light“ možete pronaći od u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs.


Vlada Srbije zbog MHE predložila izmene Zakona o zaštiti prirode - Portal NAŠE SELO\nJedan od razloga zbog kojih je Vlada Srbije nedavno predložila izmene Zakona o zaštiti prirode je problem izgradnje mini hidroelektrana (MHE) u zaštićenim područjima. Ako se izmene usvoje, upravljači zaštićenih područja moći će da blagovremeno spreče negativne posledice nekog projekta na području za koje su zaduženi\nPropisivanjem obaveze dostavljanja akta o uslovima zaštite prirode, zakonodavac navodi da upravljaču nekog zaštićenog područja obezbeđuje “adekvatno učešće” u procesima koji mogu narušiti ekologiju. Na taj način se otklanjaju i nedostaci koji su primećeni u dosadašnjoj praksi. Podseća da upravljači prirodnim dobrima često nisu bili upoznati sa izdatim uslovima za zaštitu prirode, sve do samog momenta kada su počeli radovi i aktivnosti na nekom projektu koji se sprovodi u njihovom prirodnom dobru (na primer prilikom izgradnje neke MHE).\nUslove o zaštiti prirode investitorima do sada su izdavali Pokrajinski zavod za zaštitu prirode, kao i Zavod za zaštitu prirode Srbije.\nPredlagač zakona naglašava da će upravljači zaštićenih područja moći da reaguju blagovremeno, uz pomoć žalbi ili nekog drugog pravnog leka, ukoliko smatraju da se nekim projektom ugrožava zaštićeno područje koje je pod njihovom kontrolom.\nNovinama u zakonu predviđa se da se u aktu o uslovima zaštite prirode odrede mere ublažavanja kao i sprečavanja “značajnih negativnih uticaja” na ekološki značajno područje.\nPredlagač plana ili projekta, sa druge strane može, da predloži mere koje bi otklonile tu sumnju. Predviđeno je i da ocena prihvatljivosti nekog projekta u zaštićenom području bude u skladu sa “načelom predostrožnosti”. Ono bi ga pratilo već prilikom pripreme, pre usvajanja, izdavanja lokacijske dozvole, ili nekog drugog odobrenja.\nVlada Srbije podseća da je nedavno usvojenim Zakonom o obnovljivim izvorima energije zabranjena izgradnja MHE u zaštićenim područjima, ukoliko za to nije definisan javni interes.\nPrema podacima koje su dostavili upravljači zaštićenih područja, do avgusta 2019. godine u zaštićenim prirodnim dobrima Srbije planirano je da se izgradi čak 51 mini-hidroelektrana, a do sada je izgrađeno 18 njih, dok je pet u izgradnji.\nPokret Odbranimo reke Stare Planine, koje se bore protiv izgradnje derivacionih MHE, ranije je od države tražio potpunu zabranu njhove izgradnje. Njihov glavni argument je da ta vrsta MHE proizvodi malo energije, kao i da se njihovom izgradnjom uništava životna sredina. / Izvor Nova ekonomija/\nTagged mhe, reke, vada, zakon\nIzvor: eKapija | Četvrtak, 20.08.2020 Zemlje jugozapadnog Balkana imaju kvalitetne tradicionalne proizvođače voća i povrća, ali su njihovi posedi veoma usitnjeni, a nivo tehnologija i digitalizacije uglavnom nizak. U takvoj situaciji oni otežano pristupaju glavnim lancima distribucije voća i povrća na zapadnim tržištima, čulo se na regionalnoj onlajn konferenciji o upotrebi digitalnih, informacionih tehnologija i […]\n15. oktobar 2020. Od danas ponovo nagradna igra Svi punoletni građani od danas mogu da šalju fiskalne račune i potvrde o plaćanju karticom (slipove) kako bi učestvovali u novom krugu nagradne igre “Uzmi račun i pobedi 2020”, zaključeno je na sednici Vlade. Kao i prethodna dva puta, nagradna igra organizuje se u cilju suzbijanja sive […]


Američka kompanija nudiće letove na Mesec\nPut do zemljinog saputnika i dvodnevni boravak na njemu, krajem ove decenije, koštao bi oko milijardu i po dolara\nAstronauti, članovi misije Apolo 17, na MesecuxAstronauti, članovi misije Apolo 17, na Mesecu\nAmerička kompanija Golden spajk, koju su osnovali neki bivši direktori američke svemirsk agencije NASA, saopštila je da će pre kraja ove decenije početi da nudi turističke letove do Meseca.\nKompanija procenjuje da će let do meseca za dvoje, boravak od maksimalno dva dana i povratak na zemlju koštati oko milijardu i po dolara.\nKompanija namerava da pomenutu turu ponudi “državama, pojedincima i korporacijama, sa ambicijama i ciljevima da istražuju mesec”, po ceni koja je samo delić cene sličnih programa koje bi organizovala država.\nGolden spajk navodi da bi cena bila niska zahvaljujući upotrebi postojećih raketa i kapsula i da bi bilo neophodno konstruisati samo nova svemirska odela i modul za spuštanje na mesec. Takođe se razmišlja o drugim izvorima prihoda, kao što je prodaja reklamnog prostora na svemirskim letelicama.\nVest je objavljena uoči današnje 40. godišnjice lansiranja kapsule Apolo 17, kojom je svemirska agencija NASA poslednji put poslala ljudsku posadu na mesec.


Flooring Solution and Design Specialist - Tarkett SEE\nFlooring Solution and Design Specialist\nZa novootvorenu poziciju u prodajnom timu Srbije, sa radnim mestom u Tarkett Showroom-u Beograd, tražimo osobu, sa ili bez iskustva i nudimo mogućnost da:\nRadno iskustvo nije presudno, tražimo kreativnost, odgovornost,\nposvećenost poslu, dobru organizovanost i timski rad.\nMi smo Tarkett. Jedna od vodećih svetskih kompanija u industriji podnih obloga. Potičemo iz tradicije izvrsnosti, preduzetništva i inovacija. Naše vrednosti prenose se iz generacije u generaciju već 140 godina i grade globalnu Tarkett porodicu, u kojoj je danas više od 12 000 zaposlenih. Nudimo vam širok spektar mogućnosti za rad u okviru Grupe, koja u Srbiji obuhvata: Proizvodnu kompaniju Tarkett doo, sa sedištem u Bačkoj Palanci. U okviru kompanije posluju 3 fabrike za proizvodnju ... Saznajte više\n"U Tarkett-u sam dobila priliku da se razvijam profesionalno, da učim, učestvujem u različitim projektima i da pratim svetske trendove u mnogim oblastima. Kompaniji sam se pridužila 2011, kao office administrator.\n... " Pročitajte celo iskustvo


30. decembra 2021. - Leutar.net\n30. decembra 2021. LEUTAR 0\n– Postoji odluka partije koja je jasna: nema koalicije sa SNSD-om u bilo kojoj lokalnoj zajednici u Republici Srpskoj. Ta se odluka poštuje u potpunosti u svim lokalnim zajednicama, dok […]\n30. decembra 2021. LEUTAR 1\nSestra Sulejmana Imamovića, koji je napravio incident na letu iz danskog Billunda za Tuzlu, kada je, nakon saznanja da je let preusmjeren za Beograd pokušao otvoriti vrata aviona, tvrdi da […]\nŠaranu u utorak uveče nepoznate osobe su zapalile vikendicu, a sumnja se da je motiv napada politički obračun zbog promjene skupštinske većine u tom gradu, saznaje Srpskainfo. U razgovoru za […]\nŽivot sa Daunovim sindromom je težak ali i prepun ljubavi. Uobičajena zabluda o osobama sa Daunovim sindromom je da ne mogu da imaju decu. Ono što je istina jeste da […]\nDodik realizuje Prudski sporazum, umanjuje Srpsku\n– Nečuveno i sramno zagovaranje! Suprotno interesima Republike Srpske, klasično antidejtonsko i antiustavno djelovanje, realizacija Prudskog sporazuma kojim se smanjuje pozicija Srpske, jednog od dva ravnopravna entiteta. Ovo je napisao […]


Tehnicko-remontni zavod Kragujevac 28. Februar 2017.\nJoš uvijek nisu okončane sve istražne radnje na mjestu eksplozije u Tehničko-remontnom zavodu Kragujevac i uviđaj još uvek nije okončan, potvrđeno nam je u Višem javnom tužilaštvu u tom gradu.\nPotvrdila je to za RSE i Vesna Đorđević, portparolka Višeg javnog tužilaštva u Kragujevcu.\n“Uviđaj, koji po ovlašćenju Višeg javnog tužioca u Kragujevcu, obavlja Vojna policija, nije završen, zbog specifičnosti lica mesta, jer se raščišćava deo po deo terena. Takođe, nije dostavljeno ni DNK veštačenje identifikacije posmrtnih ostataka još dvojice nastradalih”, kaže Đorđević.\nViše javno tužilaštvo u Kragujevcu, koje vodi istragu o ovom teškom incidentu, očekuje i izvještaj Komisije za utvrđivanje okolnosti nastanka tog tragičnog događaja, kao i izvještaj o vanrednom inspekcijskom nadzoru u Tehničko-remontnom zavodu.\nNaša sagovornica kaže da će, tek kada uviđaj bude završen, i kada tužilaštvo dobije sve izvještaje i dokumentaciju, biti preduzete i sve druge radnje na osnovu kojih će se utvrditi uzrok eksplozije i eventualna odgovornosti za nju.\n“Tek nakon toga, biće doneta odluka o preduzimanju drugih mera, osim veštačenja uzroka požara i eksplozije. Veštačenje je povereno Nacionalnom kriminalističko-tehničkom centru MUP Srbije”, kaže Đorđević.\nU eksploziji u TRZ Kragujevac, 28. februara, poginuli su potpukovnik Miroslav Perišić, kapetan Darko Kostić i civili Dejan Kovačević i Željko Nikolić, a 25 pripadnika Ministarstva odbrane i Ministarstva unutrašnjih poslova je povrijeđeno.


Advokat: Prijatelj Mićunovića koji je bio u kolima s njim priznao da je oružje njegovo | Blok vesti\nAdvokat: Prijatelj Mićunovića koji je bio u kolima s njim priznao da je oružje njegovo\nBranilac uhapšenog nikšićkog biznismena Branislava Brana Mićunovića, Danilo Mićović, izjavio je da je jedan od osumnjičenih priznao da je njegovo oružje nađeno prilikom pretresa automobila u kojem su bili.\nMićunović koji važi za jednog od najmoćnijih ljudi u Crnoj Gori, u sredu je zadržan do 72 sata.\nNjegov branilac Mićović je agenciji Beta rekao da je taj osumnjičeni prilikom davanja iskaza priznao da je oružje njegovo.\nAdvokat je objasnio da dvojica privedenih zajedno s Mićunovićem nisu njegovo obezbeđenje, već njegovi prijatelji.\nMediji su ranije javili da je kontrolom vozila policija "kod obezbeđenja Mićunovića" našla oružje zbog čega su te osobe privedene.\nPrevious articleREČI BIVŠEG PARTIZANOVCA TERAJU NA RAZMIŠLjANjE: Da su juriš izveli Afroamerikanci, mrtve bi ih prebrojavali\nNext articleOEBS poziva na mir i red u Vašingtonu i poštovanje demokratskog procesa


Udruženje za bezbednost i zdravlje na radu Srbije » Ko je odgovoran za bezbednost radnika na gradilištima\n/ GLAVNA TEMA / Ko je odgovoran za bezbednost radnika na gradilištima\nubzrs on 29/08/2018 - 6:42 am in GLAVNA TEMA\nRadnik T. N. (58) poginuo je kada se na njega obrušio zid na gradilištu u Ulici kneza Miloša u Beogradu, potvrđeno je u Hitnoj pomoći za BBC na srpskom.\nReč je muškarcu koji je radio na gradilištu na mestu nekadašnje zgrade ambasade SAD, gde bi u budućnosti trebalo da bude poslovno-stambeni prostor.\nNiko više nije povređen, a mediji prenose izjave očevidaca iz okolnih zgrada koji kažu da su u trenutku rušenja zida u neposrednoj blizini bila trojica radnika.\nZamenik gradonačelnika Beograda Goran Vesić izjavio je na mestu nesreće da su se radovi obavljali uz sve dozvole i po propisima.\nTim Sekretarijata za inspekcijske poslove grada Beograda izašao je na mesto nesreće.\nRadnik koji je stradao radio je na crno, saopšteno je iz Ministarstva za rad, zapošljavanje, boračka i socijalna pitanja.\n„Poslodavac nastradalom radniku bila je firma Anker bau iz Boljevaca, čija je delatnost ‘usluge ostalog čišćenja zgrada i opreme’, a koju je izvođač radova, Energo grupa, angažovao kao podizvođača”, navodi se u saopštenju.\n“Posle rušenja zgrade bivše ambasade SAD prethodnih godinu dana nije bilo radova, a inspekciji rada su 14, 15. i 24. avgusta ove godine prijave o početku radova dostavile firme KMG development, Energo grupa i Cantire grupa”.\nMinistarstvo je saopštilo i da je pokrenulo inspekcijski nadzor na gradilištu i apeluje na građane da prijave rad na crno kao i sve nepravilnosti iz oblasti bezbednosti i zdravlja na radu.\nGradski menadžer Goran Vesić izjavio je ranije da je gradska inspekcija kontrolisala gradilište i da je utvrđeno da su investitori radili po propisima.\nGradilište između ulica Kneza Miloša i Sarajevske, u centru Beograda, na mestu nekadašnje američke ambasade, u vlasništvu je izraelskih firmi, a rušenje je počelo prošle godine.\nOni su u saopštenju, koje su preneli mediji, izjavili saučešće porodici preminulog radnika.\n„Zajedno sa nadležnim organima radimo na utvrđivanju okolnosti koje su dovele do ove nesreće i zbog toga u ovom trenutku ne možemo da vam damo više preciznijih informacija”, navodi se u saopštenju.\nZamenik gradonačelnika Goran Vesić najavio je vanrednu inspekciju na gradilištima u Beogradu.\n„Ukoliko bi se sprovodile sve mere koje su predviđene zakonima i podzakonskim aktima, na gradilištima bi sve trebalo da protiče kako treba”, kaže za BBC Nebojša Miletić iz kompanije Job koja se bavi poslovima bezbednosti i zdravlja na radu.\nMeđutim, ističe da su gradilišta specifična – često nekoliko firmi izvode radove i angažuju veliki broja radnika.\n„Svaki izvođač je dužan da ima ovlašćeno lice za bezbednost na radu koje sprovodi sve mere i kontroliše sprovođenje mera”, kaže Miletić.\n„Uredba o bezbednosti i zdravlju na privremenim i pokretnim gradilištima uvela je koordinatore. Njihova dužnost je da se odrede prioriteti u radu i da kontrolišu sprovođenje bezbednosnih mera”, kaže Miletić.\n„Sve se to može predvideti, te je neophodno preduzeti mere da do nesreće ne bi došlo.\nOpasnost uvek postoji. Za rušenje objekata neophodno je uraditi procenu rizika na osnovu koje se vidi koje procedure je neophodno poštovati”.\n„Osim poslodavaca, bezbednosne mere dužni su da poštuju i radnici kako bi sve proteklo u najboljem redu”.\nPreuzeto sa: www.bbc.com\nGradilište nesreća Nesreća na radu\n29/08/2018 - 6:52 am\nNesreća u narodnoj biblioteci - iscureo gas\n24/08/2018 - 9:54 am


„Slovenski štit 2019“: „Pancir S1“ pokazao svoju ubojitu moć - 26.10.2019, Sputnik Srbija\nMinistar odbrane Aleksandar Vulin i načelnik Generalštaba VS general Milan Mojsilović prisustvovali su danas na Vojnom kompleksu „Pasuljanske livade“ bojnom... 26.10.2019, Sputnik Srbija\n16:50 26.10.2019 (Osveženo: 01:41 26.08.2021)\nMinistar Vulin je, nakon uspešno izvršenog gađanja, istakao da je, zahvaljujući sporazumu između predsednika Putina i Vučića, Vojska Srbije danas mnogo snažnija i opremljenija, saopštilo je Ministarstvo odbrane Republike Srbije.\n„Zahvaljujući sprovođenju vojno-tehničkog sporazuma, ali i zahvaljujući ogromnom naporu i ministra Šojgua i svakog pripadnika naše Vojske koji je bio na obuci za upotrebu sistema ’Pancir S1‘, možemo da kažemo da smo sigurniji i bezbedniji“, istakao je ministar Vulin, dodajući da je reč o oružju koje garantuje dugotrajni mir i da „Pancir S1“ sada postaje deo naoružanja Vojske Srbije.\nRukovodilac vežbe „Slovenski štit 2019“ komandant 250. raketne brigade za protivvazduhoplovna dejstva RV i PVO brigadni general Tiosav Janković istakao je da pripadnici te jedinice i kolege iz Vazdušno-kosmičkih snaga Ruske Federacije zajedno i uspešno izvode drugu etapu ove vežbe.\n„To je prva takva vežba jedinica PVO i ona je od izuzetnog značaja i za našu vojsku i za kolege iz Ruske Federacije. Na ovoj vežbi, uključujući i prvu etapu u Ruskoj Federaciji, mnogo toga smo naučili o novoj tehnici, taktici i upotrebi raketnih sistema, raketnih jedinica za PVD i svima nama u narednom periodu ta iskustva će biti dragocena. Priliku da izvrše svoje bojno gađanje, prvo na ovom sistemu, imali su naši mladi oficiri i podoficiri, koji se obučavaju za artiljerijsko-raketni sistem za PVD ’Pancir S1‘. Na ovaj način, 250. raketna brigada značajno unapređuje svoju operativnu sposobnost i nadam se da ćemo u narednom periodu nastaviti sa izvršenjem ovako važnih i značajnih zadataka“, istakao je general Janković.\nU sastavu posluga koje su danas izvele gađanje bio je i kapetan Miloš Golubović, pripadnik 250. raketne brigade, koji je istakao da su tokom gađanja po nadzemnom cilju topovskim naoružanjem sve mete uspešno uništene.\nZamenik komandanta Vazdušno-kosmičkih snaga Ruske Federacije general-potpukovnik Jurij Nikolajevič Grehov vežbu i saradnju sa pripadnicima Vojske Srbije ocenio je odličnom ocenom i dodao da je reč o prvoj ovakvoj obuci sa srpskim kolegama, kao i da je zadovoljan spremnošću naših posluga i zajedničkim radom tokom vežbe.\nNakon uspešno izvedenog gađanja general Grehov uručio je ministru Vulinu maketu sistema „Pancir S1“.\nArtiljerijsko-raketni sistem za protivvazduhoplovna dejstva „Pancir S1“ namenjen je za protivvazdušnu odbranu značajnih objekata od izviđanja i dejstva iz vazdušnog prostora, kao i za zaštitu PVO jedinica i sredstava ratne tehnike.


POBEDNIK: Zaštita ugroženih ptica Pomoravskog kraja (Divlja patka) - Odgovorno\nPOBEDNIK: Zaštita ugroženih ptica Pomoravskog kraja (Divlja patka)\nPtice Pomoravskog kraja kao sto su siva čaplja, kormoran, divlja patka, po statistici udruzenje za ocuvanje prirode, vec dolaze u domen ugrozenih vrsta. Prebrojavanjem ptica koje su tokom jesenje i zimske sezone 2018 / 2019 godine, provele na obali reke Zapadne Morave, doslo se do podataka da divljih pataka skoro da nema, zbog narusavanja ekosistema, sece suma, zagadjenja reka i danonocnog pucanja, ( krivolova ) na divlje patke. One su pred istrebljenjem u Trstenickom kraju. Zelimo da na edukativan nacin , kao i konkretnim merama u prirodi i saradnjom sa odgovornim licima ukazemo na ovaj problem , koji bi u bliskoj buducnosti mogao da se resi , adekvatnim merama i uz vasu pomoc.\nPodnosi : Udruženje za edukaciju i kreativan razvoj dece „Centar u boji”\nUdruzenje smo koje decu putem kreativnih,ekoloskih i likovnih radionica edukuje. Nase udruzenje proaktivno radi 5 godina, broji 30 clanova dece od 4 do 10 godina, period kada deca usvajaju moralne , eticke i estetske norme , kada se vaspitavaju. Priroda i podizanje svesti o vaznosti i ocuvanju iste je takodje, jedan od ciljeva. Putem projekata uspeli smo da okupimo hiljade dece i afirmisemo decije likovno stvaralastvo. Radili smo na razvoju inkluzije, humanitarnom radu. Dobitnici smo medjunarodnih nagrada u oblasti decijeg stvaralastva i Oktobarske nagrade za dugogodisnji doprinos umetnosti u opstini Trstenik.\nNas cilj je vaspitanje putem umetnosti, u prirodnom okruzenju, konkretnim akcijama, ciscenjem priobalja, slanjem edukativnih poruka, vizuelnih poruka, saradnjom sa srodnim udruzenjima, udruzenjima za lov, ekologijom, lokalnom samoupravom, kancelarijom za ekologiju . U planu je postavljanje tabli, posumljavanje uz pomoc nasih i vasih volontera , organizovanje niza edukativnih radionica po skolama, sa kojima godinama saradjujemo u Opstini Trstenik. Postavljanje „objekta“ na obali reke gde bi mogle da se dobiju sve podrobne informacije od sumara , pojacani nadzor tog dela priobalja, sa tablama, info sanducetom . Niz likovno kreativnih radionica koje bi se tu odrzavale vikendom i uticale na stanovnistvo i lovce da pomognu da ova vrsta ne izumre, da se razmnozava u svom prirodnom okruzenju i da se odrzi optimalni eko sistem.\nDivlja patka bi mogla da postane zastitni znak naseg kraja i tako bi smo je sacuvali od izumiranja.\nProjekat bi bio odrziv, zato sto bi mogao da privuce posetioce iz drugih krajeva , gde bi se uvek iznova radilo na edukaciji putem kreativno likovnih radionica. Aplicirali bi sa radovima na medjunarodnim konkursima. I vremenom bi se izborili da zastitimo divlju patku od izumiranja.


Dodatna multilateralna kompenzacija za podršku privredi - Akta.ba\n09.05.2020. 09:55 / Izvor: Akta.ba\nVlada Republike Srpske je na prijedlog Ministarstva finansija i Banjalučke berze usvojila odluku o sprovođenju dodatne multilateralne kompenzacije i cesije u Republici Srpskoj, koja bi bila organizovana 19. maja s ciljem povećanja likvidnosti privrede i prevazilaženja posljedica preduzetih mjera za suzbijanje širenja oboljenja kovid-19.\nU skladu sa Zakonom o jedinstvenom sistemu za multilateralne kompenzacije i cesije, dodatna multilateralna kompenzacija biće organizovana posredstvom Banjalučke berze 19. maja, za sistemski odobrene neosporene novčane obaveze koje su dospjele do 1. maja. Obaveze za kompenzovanje se prijavljuju u periodu od 14. do 19. maja.\n"Kroz dvije multilateralne kompenzacije koje su sprovedene u februaru i aprilu kompenzovano je oko 67 miliona KM, a iskazana je i velika zainteresovanost privrednih društava da na ovaj način stimulišu novčane tokove, koji su znatno usporeni usljed epidemiološke situacije", navodi se u saopštenju Ministarstva finansija Republike Srpske.\nIz Ministarstva finansija naglašavaju da je u ovoj godini planirano šest multilateralnih kompenzacija, a do kraja godine trebalo bi da budu organizovane još u junu, avgustu, oktobru i decembru.\n"Multilateralna kompenzacija je skup povezanih platnih transakcija između učesnika kojima se međusobno izmiruju obaveze i naplaćuju prijavljena potraživanja. Ovaj proces se odvija posredstvom Banjalučke berze", saopšteno je iz Ministarstva finansija Srpske.\nNa taj način se oslobađaju likvidna sredstva koja su značajna svim poslovnim subjektima, posebno onima koji su pretrpjeli ekonomsku štetu zbog posljedica izavanih pojavom pandemije, dodaju iz ministarstva.


U Crnoj Gori cirkuliše više od pola milijarde eura - Moja Crna Gora\nOva procjenaje prvi podatak saopšten poslije niza godinajer CBCG odavno ne saopštava cifre o novčanoj masi monetarne agregate M21, M1… koju pored gotovog novca čini i depozitni novac. U depozitimaje na kraju prošle godine bilo 3,279 milijardi eura.\n“MMF i Centralna banka su tokom novembra prošle godine, a na bazi iskustva zemalja iz okruženja, uradili procjenu gotovine u opticaju u Crnoj Gori. Procjena govori da je u 2016. u opticaju bilo 508,5 miliona eura. Godinu ranije u opticaju je bilo 464miliona, u 2014. godini 431,4 miliona, u 2013. godini 421,1 milion, godinu ranije 440,2 miliona, 2011. godine 410,6 miliona i 2010. godine 398,6 miliona eura”, rečeno je Pobjedi iz Centralne banke odgovarajući na pitanje koliko je u opticaju gotovine.\nOvi podaci iz procjene pokazuju da je za sedam godina gotovina u opticaju uvećana za oko 110 miliona eura.\nZa razliku od gotovine u opticaju CBCG mjesečno, kroz Bilten, saopštava podatke o depozitima.\n“Ukupni depoziti, uključujući sredstva na eskrou računima, kamate i vremenska razgraničenja, na 31. decembar 2017. iznosili su 3,279 milijardi eura. Od toga se na depozite stanovništva odnosi 1,704 milijarde eura ili 51,96 odsto, na depozite pravnih lica 1,538 milijardi eura, odnosno 46,89 odsto. Sredstva na eskrou računima, kamate i vremenska razgraničenja čine 1,14 odsto”, objasnili su iz CBCG.\nU odnosu na decembar 2016. ukupni depoziti su povećani za 393,6 miliona eura ili 13,64 odsto.\n“U jednogodišnjem uporednom periodu depoziti građana su porasli za 169,8 miliona eura, odnosno 11,07 odsto, dok su depoziti pravnih lica porasli za 216,8 miliona eura, odnosno 16,41 odsto”, kazali su za ovaj list iz CBCG.


Sve je spremno za ovogodišnje uzbudljivo terensko drajverisanje četvorotočkaša na manifestaciji Jeep kamp 2017. u Nemačkoj\nJeep druženje u Nemačkoj\nČetvrto izdanje Jeep kampa, godišnjeg sastanka na kojem se okupljaju članovi Grupe vlasnika Jeep vozila, kao i entuzijasta iz cele Evrope, održaće se na lokaciji Teltow Flaming Ring, 40 kilometara od Berlina. Brend Jeep je isplanirao nekoliko aktivnosti koje će dodatno osnažiti osećaj pripadnosti svetu ove marke četvorotočkaša, uz prikazivanje terenskih sposobnosti svih modela s pogonom 4x4.\nTerenska vožnja i premijera Compass-a\nOni koji imaju viška novca za ovo putovanje, to je prilika koju svakako ne treba propustiti. Posetioci će moći da uživaju u terenskoj vožnji, časovima koje organizuje renomirana Jeep akademija, kao i u ekskluzivnoj premijeri novog modela Compass, koji će takođe biti na raspolaganju za uzbudljive test vožnje. Novi model uskoro će se naći u prodajnim salonima ovog brenda u Evropi, nudi jedinstvenu kombinaciju opreme, koja obuhvata legendarne sposobnosti pogona 4x4, autentičan i savremen dizajn, odličnu voznu dinamiku i tehnološke sadržaje prilagođene korisniku za povezivanje i bezbednost u vozilu.\nU okviru posebnog prostora u Jeep kampu odigraće se niz sportskih i zabavnih aktivnosti, koje odražavaju stilske elemente brenda. Živi nastupi, roštilj, aktivnosti za decu i živa muzika su sadržaji koji će dodatno poboljšati jedinstvenu Jeep atmosferu. Učesnici će imati mogućnost i da iskuse uzbuđenje terenske vožnje, uz podršku iskusnih vozača Jeep akademije - tri staze različitih nivoa složenosti i dužine pripremljene su na privatnom posedu pokrivenom šumom, veličine 300 hektara, sa ukupno 40 kilometara autentičnog uzbuđenja.\nOvaj dvodnevni događaj je terenska avantura u savršenom “Jeep Jamboree” stilu, najprestižnijem američkom događaju koji na najbolji način dočarava osećaj pripadnosti ovoj porodici četvorotočkaša. U Sjedinjenim Američkim Državama se svake godine organizuje oko 30 događaja sličnih ovom, od Kalifornije do Mejna, od Arizone do Tenesija. Gde god da se održava, "Jeep Jamboree" uvek sledi jedinstvenu formulu sa prvog skupa, koji je održan 1953. godine na legendarnoj stazi Rubicon u planinama Sijera Nevade.\nViše od 110.000 članova\nDogađaji poput ovog deo su istorije Jeep brenda i pomogli su da se oblikuje koncept “društvene mreže" u stvarnom svetu, mnogo pre nego što se isti pojavio u onlajn izdanju. Grupa JOG, osnovana u avgustu 2014. godine, jedini je zvanični fan klub brenda Jeep kojim direktno upravlja. Grupa je trenutno aktivna u 24 zemlje širom regiona Evrope, Bliskog istoka i Afrike i ima više od 110.000 članova. Sajt grupe JOG je nedavno obnovljen, tako da je postao referentna tačka na mreži za sve entuzijaste koji dele duboko ukorenjene vrednosti, poput ponosa povezanog sa vožnjom legendarnog automobila, želje za slobodom i snažnog osećaja pripadnosti.\nPosetioci Jeep kampa imaće priliku da vide Jeep Wrangler sa paketom visoko-performantne opreme Mopar One Pack, kao i odabranim Moparovim dodacima. Oni će biti pozvani i da uživaju u digitalnom 3D iskustvu sa konfiguratorom vozila Mopar One pack, a ako im zatreba podrška ili servis za njihovo vozilo, na usluzi će im biti Mopar Express Care, prilagođeni Fiat Ducato, koji se pretvara u pravu mobilnu radionicu sa prijemnim, delom za dijagnostiku i delom za servisiranje. Ukoliko se odlučite da posetite ovaj skup u Berlinu, iznos za registraciju i dvodnevni događaj Jeep kamp 2017 je 185 evra za svako Jeep vozilo, dok jednodnevna propusnica košta 95 evra.


Korona virus: U Srbiji više od milion vakcinisanih, Britanija daje višak cepiva siromašnim zemljama - BBC News na srpskom - Dnevni list Danas\nPočetna » BBC News na srpskom » Korona virus: U Srbiji više od milion vakcinisanih, Britanija daje višak cepiva siromašnim zemljama\n0Piše: BBC News na srpskom 19. februara 2021. 08.37\n„Kao lideri grupe G7 moramo jasno da kažemo danas – nikad više. Moramo zajedno da osiguramo da imamo vakcine, terapije i testove da se u budućnosti borimo protiv pretnji po zdravlje čovečanstva“, rekao je Džonson uoči sastanka šefova vlada i država sedam najrazvijenijih zemalja sveta.\nDržavni sekretar u Ministarstvu zdravlja Mirsad Đerlek izjavio je da se narednih dana očekuje povećanje broja obolelih od korona virusa, pa je izdat nalog da se u kovid bolnicama u Batajnici i Kruševcu povećaju kapaciteti.\n„Puna skijališta, ali i žurke koje su organizovane prethodnih dana sigurno će doći na naplatu“, istakao je Đerlek.\nDodao je da su se ljudi „previše opustili“, posebno zbog masovne vakcinacije koja je u toku, a zaboravljaju da se na imunitet i pored vakcine, čeka oko 40 dana, a da prva doza ne znači da je neko odmah zaštićen.\nOčekivani životni vek u SAD smanjio se za godinu dana usled pandemije\nStopa samoubistava u Japanu prošle godine porasla prvi put u poslednjih 11 godina\nBroj dnevnih slučajeva u Poljskoj najstavlja da raste\nSlovenija – 182.478 potvrđenih slučajeva\nCrna Gora – 70.174 potvrđena slučaja\nPreminulo je 916, a oporavilo se 60.730 ljudi.\nKosovo – 65.175 potvrđenih slučajeva\nDržava planira da 20. februara registruje novu vakcinu – KoviVak, navodi novinska agencija Interfaks citarajući Vladin sajt namenjen pandemiji Kovida.\nPrema ranijim najavama Kirila Dmitrijeva, čelnika Ruskog fonda za direktne investicije (RDIF), vakcina Sputnjik lajt koristiće se samo izvan Rusije.\nOčekuje se da uskoro u Budimpešti bude objavljeno istraživanje koje je naručila Vlada o tome šta stanovništvo smatra o Kovid pasošima.\nPoljska nastavlja da beleži dnevni porast broja zaraženih, a vlada razmišlja o vraćanju pojedinih mera.\nIstovremeno, u Sjedinjenim Američkim Državama prosečni očekivani životni vek opao je za godinu dana, usled pandemije.


Svakodnevno povećanje broja novozaraženih ih je doveo u situaciju da moraju odlučiti da li će nastaviti s pripremama i nadati se da će se do njihovog termina situacija popraviti na bolje ili da će održavanje njihovih događaja ostaviti za neko bolje vreme, piše Srpskainfo.\nIz penjačkog kluba “Extreme”, koji organizuje penjački festival “Drill and Chill”, poručuju da su se oni odlučili za prvu opciju.\nDogađaj koji oni organizuju treba da se održi u septembru i okuplja u proseku oko 300 učesnika od kojih je više od 90 odsto iz drugih zemalja sveta.\n– Mi planiramo za sada održati festival ali sve zavisi od epidemiološke situacije. Nadamo se da će se situacija popraviti i da će biti bezbedno da se održi taj događaj, ali ako ne bude, mi ćemo otkazati festival. O tome smo obavestili sve ljude koji su se do sada registrovali, da postoji mogućnost otkazivanja zbog trenutne situacije – kazao je Igor Vukić iz ovog penjačkog kluba. Navodi da će održavanje festivala zavisiti od brojnih faktora.\nKanjon Tijesno, "Drill and chill" Banjaluka\n– Pitanje je da li će se granice otvoriti, da li će epidemiološke mere biti ukinute koje ograničavaju okupljanje većeg broja ljudi, pa i kakva će biti epidemiološka situacija u drugim zemljama u regionu, pa i šire – naveo je on.\nDa je situacija prilično neizvesna kada su u pitanju manifestacije koje su se do kraja godine trebale održati u Banjaluci potvrdili su i u Gradskoj upravi.\n"Drill and chill" u kanjonu Tijesno\nNačelnik Odeljenja za kulturu, turizam i socijalnu politiku Neven Stanić je rekao da je kalendarom turističkih manifestacija prvobitno bilo predviđeno održavanje 27 manifestacija koje je podržao Grad, a da je do sada otkazano šest.\n– Što se tiče kalendara kulturnih manifestacija, bilo ih je 31. Otkazano ih je 11 i često dobijamo obaveštenja organizatora da odgađaju manifestacije – istakao je on. Objasnio je da je Grad od pojave virusa korona u konstantnom kontaktu s organizatorima manifestacija, pogotovo sa onima koje su se trebale održati u prvom delu godine.\n– Želeli smo videti da li se mogu organizovati novi datumi. Napravljen je novi, revidirani plan, koji je predviđao da se one održe u novom treminu u drugoj polovini godine. Očekivali smo da u će u junu korona proći i da ćemo po tom novom planu održavati manifestacije, ali nažalost desio se ovaj veliki rast novooboljelih i mere ograničenja su još na snazi – precizirao je Stanić i dodao da je teško reći šta će dalje biti. Naveo je da zbog toga opet moraju praviti novi raspored.\nFoto: Bojan Vasiljević / RAS Srbija\nFresh Wave Banjaluka\n– Moramo kontaktirati organizatore da vidimo koji su njihovi planovi, da li otkazuju manifestacije ili ih odgađaju za neki drugi period. Želimo da se bar neki događaji održe u ovoj godini, kako bi kultura i turizam bar malo živnuli, ali uz poštovanje epidemioloških mera, jer zdravlje građana je najvažnije – kazao je on i dodao da u narednih 20 dana očekuju povratne informacije.\nGrad priprema konferenciju o turizmu, koja bi trebala biti održana 18. septembra, ali u dve verzije.\n– Trenutno organizujemo konferenciju, uz pretpostavku da će važeća ograničenja biti ukinuta. Ako budu na snazi važeće mere, pripremamo i rezervnu opciju, koja predviđa da se taj događaj organizuje kao onlajn konferencija. Na taj način će je moći pratiti, preko linka, svi one koji budu želeli, bez obzira gde se nalaze. Do tog datuma imamo još neko vreme i nadamo se da će se situacija poboljšati, da nećemo morati iskoristiti rezervnu opciju – naveo je Neven Stanić.\nNaglasio je i da će tema konferencije biti prilagođena trenutnoj situaciji, a odnosiće se na prevazilaženje trenutnog stanja u turizmu, za vreme trajanja pandemije i nakon pandemije.


KONKURS ZA UČEŠĆE U PROGRAMU RADNIH PRAKSI - Radio Dunav\nKONKURS ZA UČEŠĆE U PROGRAMU RADNIH PRAKSI\nBeogradska otvorena škola u partnerstvu sa Privrednom komorom Srbije otvorila je javni konkurs za program radnih praksi u privrednim društvima na teritoriji Srbije, namenjen mladima koji žele da steknu iskustvo u struci, unaprede svoja znanja i veštine i tako povećaju šanse za zaposlenje. Konkurs je otvoren do 9. avgusta.\nZa praksu mogu da se prijave studenti završnih godina i nezaposleni mladi sa teritorije Srbije, koji su spremni na timski rad, imaju odlične komunikacijske veštine, odgovorni su, precizni i mogu da rade pod pritiskom, navodi se u pozivu.\nPored prilike za učenje i sticanje radnog iskustva kroz četvoromesečnu praksu, Beogradska otvorena škola će mladim praktikantima obezbediti i skromnu novčanu nadoknadu u iznosu troškova toplog obroka i lokalnog prevoza, kao i mogućnost za profesionalno povezivanje i umrežavanje.\nIzabranim praktikantima će biti dodeljen mentor/i iz privrednog društva u kojem se realizuje praksa.\nPonuđena je mogućnost za praksu u sledećim mestima: Beograd, Bečej, Blace, Kragujevac, Subotica, Sombor, Odžaci, Pirot.\nNakon odabira konkretne pozicije, zainteresovani treba da pošalju svoju radnu biografiju i motivaciono pismo sa jasnim nazivom pozicije za koju se prijavljuju na mejl prakse@bos.rs.\nJedna osoba može konkurisati na onoliko pozicija za koliko ispunjava kompletne uslove navedene u tekstu konkursa. Ukoliko se konkuriše za više od jedne pozicije, motivaciono pismo potrebno je prilagoditie svakoj pojedinačnoj poziciji.\nDodatne informacije zainteresovani mogu dobiti u Centru za vođenje karijere i savetovanje Beogradske otvorene škole, putem mejla prakse@bos.rs.\nProgram se sprovodi u okviru projekta „PRAKSAM – Uvođenje mladih u svet rada kroz radne prakse“, koji je finansijski podržan od strane Ministarstva omladine i sporta.\nTagged Konkurs za ucesce u programu radnih praksi praktikanti


Počela izrada projekta brze saobraćajnice Sombor – Kikinda - RTV Sreće Sombor\nGradonačelnik Sombora Antonio Ratković i njegovi stručni saradnici sastali su se danas sa projektnim timom firme „MHM-Projekt“ doo Novi Sad, koja je angažovana za izradu projekta brze saobraćajnice Sombor-Kikinda.\nBrza saobraćajnica prostiraće se od Bačkog Brega do Nakova i povezaće dve države sa kojima se Srbija graniči, Mađarsku na severozapadu i Rumuniju na istoku. Planirana saobraćajnica će umnogome olakšati komunikaciju, ubrzati razvoj privrede i olakšati građanima iz svih mesta na planiranoj trasi.Za izgradnju saobraćajnice država je izdvojila 100 miliona evra, početak radova se očekuje u septembru 2021. a planirano je da se sa izgradnjom završi u roku od dve i po godine.\nTokom današnjeg sastanka predstavljeno je i idejno rešenje kružnog toka za raskrsnicu ulica 12. vojvođanske udarne brigade, Solunskih boraca i Tome Roksandića, za koju je takođe angažovana firma „MHM-Projekt“. Ovo predstavlja jedan od prvih koraka da još jedna komplikovana i problematična raskrsnica u Somboru dobije svoje bezbedno rešenje u vidu kružnog toka.


Mihajlović opoziciji: Nećete politički profitirati tako što kršite savete lekara\nVesti Autor:Beta30. apr. 202022:32 > 22:43\nMinistarka građevinarstva, saobraćaja i infrastrukture Zorana Mihajlović izjavila je da je poštovanje mera iz domena javnog zdravlja u vreme epidemije koronavirusa zadatak broj jedan za sve građane, uključujući i političare i da je nezamislivo da neko na kršenju saveta lekara pokušava da gradi politički rejting.\n„Minimum odgovornosti koji bi se očekivao od bilo kog političara jeste da u vreme epidemije ne radi suprotno preporukama lekara, da ne ugrožava javno zdravlje. Sramno je da dok milioni građana Srbije sede u svojim kućama, opozicioni političari prave protest u vreme policijskog časa da bi privukli pažnju, a da pritom neki od njih i vređaju penzionere koji jedini u to vreme smeju da šetaju“, kazala je ministarka, a saopštila njena pres služba.\nOpozicija ispred Skupštine: Ustav i zakoni da važe za sve – i za funkcionere\nPavlović: Jel država priznala Kosovo, poslali su me u izolaciju kad sam došla\nKoškanje dve grupe građana na protestu opozicije\nPozvala je predstavnike opozicije da ne potcenjuju građane Srbije, „jer nećete politički profitirati tako što ćete raditi protivno savetima lekara i ugrožavati druge građane“.\n„Vrlo brzo će doći vreme kad će ponovo oživeti politička borba, i kad ćemo ponovo se politički obračunavati. Tužno je što sada opozicioni lideri svoje lične i političke interese stavljaju ispred najvišeg interesa svih gradjana Srbije, a to je zdravlje gradjana i borba protiv zarazne bolesti“, naglasila je ona.\nLideri dela opozicionih stranaka koje su najavile bojkot izbora protestovali su u četvrtak uveče ispred Skupštine Srbije jer je, kako smatraju, načinom na koji je zbog epidemije koronavirusa uvedeno vanredno stanje prekršen Ustav Srbije.\nPredstavnici opozicije poručili su s protesta ispred Skupštine Srbije da su tu jer su prekršena prava građana za vreme vanrednog stanja, jer su napravljene podele među ljudima i zato što Ustav i zakoni ne važe za sve, već postoje dupli standardi. Možete da plaćate huligane, ali građani sami lupaju u šerpe, poručio je lider SSP Dragan Đilas, tokom čijeg govora se pojavila grupa građana koja je skandirala protiv njega i ovog skupa. Došlo je do koškanja dve grupe, ali se sve smirilo nešto iza 19h.


Sinoć je ispred Doma Narodne skupštine na Trgu Nikole Pašića održana promocija nove klase oficira Vojske Srbije. Studenti 126. i 127. klase Vojne akademije unapređeni su u čin potporučnika na ceremoniji koja je održana pred najvišim državnim i vojnim vrhom Republike Srbije. Defileu novih potporučnika prisustvovali su predsednik Srbije Boris Tadić, predsednik Narodne skupštine Predrag Marković, predsednik Vlade Vojislav Koštunica, predstavnici Vojske Republike Srbije, narodni poslanici, članovi Vlade, predstavnici diplomatskog kora, gosti iz regiona, porodice mladih potporučnika i građani. Nakon ceremonije promocije nove klase oficira i svečanog defilea, predsednik Narodne skupštine je za sve zvanice priredio koktel u Domu Narodne skupštine.\nNajboljim studentima su uručene sablje, a najboljem studentu u rangu, potporučniku Urošu Rackoviću predsednik Srbije Boris Tadić uručio je zlatnu sablju. Posrebrenu sablju dobio je potporučnik Boriša Jovanović, a oficirsku Slobodan Cvetković.


Pustite proleće u svoj dom | Novosti.RS\nKako biste učinili da vašim domom ovog proleća zavlada nova energija, a istovremeno ispoštovali aktuelne trendove, sofe sa oštrim i grubim linijama, velikim jastucima i naglašenim rukonaslonima zamenite sofama malih dimenzija sa zaobljenim ivicama. U ovaj trend odlično se uklapa ležaj MONDO, koji će doprineti otvorenosti prostora, a uz to je i veoma praktičan.\nDodatna dekoracija, u kombinaciji sa sitnim i jednostavnim komadima nameštaja, doprineće kontrastu u trpezarijskom ambijentu, a ukoliko se opredelite za trpezarijsku stolicu HTC-118 i trpezarijski sto MAX S, sasvim sigurno ćete uneti prolećnu svežinu u svoj trpezarijski prostor.\nSlobodno budite hrabri u odabiru boja, jer su u ovakvim enterijerima poželjne eksplozije boja, u kombinaciji sa smelim tapetama i bojom zidova, a prostor će umiriti komadi nameštaja koji su jednostavnijih oblika i neutralnijih tonova. Idealne kombinacije uz to su ugaone garniture COMO i NORA F, koje će zahvaljujući smirenom dezenu i svedenom dizajnu doprineti estetici prostora.\nUkoliko ipak birate mirnije boje, u uređenju koristite više organskog materijala, kao i smelije konstrukcije nameštaja, od ratana ili drveta. Idealno rešenje u tom slučaju je ljuljaška DREAM-L od braon ratana, koja će vam priuštiti uživanje u sunčanim prolećnim danima na terasi ili u dvorištu, a njen moderan izgled čini je atraktivnim detaljem u ambijentima savremenih domova.\nFotelja NEW YORK osvežiće svojim dizajnom enterijer vašeg dnevnog boravka, a dizajneri enterijera Forma Ideale savetuju da je kombinujete sa zidovima tople palete boja, u zemljanim tonovima. Zelene biljke uvek su osveženje, a doprinose i harmoniji u prostoru, kao i postizanju mira i balansa.\nOvim malim promenama u enterijeru stvorićete divan kutak u kome se možete opustiti ovog proleća. Pustite proleće u svoj dom i prepustite se uživanju!\nForma ideale Kompanija Forma Ideale nameštaj kupovina nameštaja nameštaj u trendu fotelja trpezarijski sto


Britance "napao" novi soj virusa, širi se 70 odsto brže\n20/12/2020 | 10:38\nBritance “napao” novi soj virusa, širi se 70 odsto brže\nNovi soj koronavirusa otkriven na jugoistoku Engleske možda se širi i 70 odsto brže, saopštio je na konferenciji za medije britanski premijer Boris Džonson, koji je za samo tri dana morao da promeni plan i uvede rigorozne mere u Londonu i na jugoistoku zemlje.\nBritanski premijer je na konferenciji za novinare rekao da je nova varijanta koronavirusa zaslužna za ubrzano širenje zaraze na jugoistoku Engleske.\n“Novi virus se možda prenosi i do 70 odsto lakše, ali to su prvi podaci koji će biti podvrgnuti ispitivanjima”, rekao je Džonson i ponovio da nema dokaza da novi soj virusa izaziva težu kliničku sliku, povećava mortalitet ili da će biti otporan na vakcinu.\nGlavni naučni savetnik britanske Vlade Patrik Valans je rekao da je novi soj koronavirusa prvi put otkriven u Londonu i Kentu sredinom septembra.\nIstakao je da je nova varijanta virusa sada dominantna u Londonu, pa je u sedmici koja je završena 9. decembra odgovorna za čak 62 odsto slučajeva zaraze u Londonu i 59 odsto na istoku Engleske.\nValans veruje da je novi soj virusa već prisutan i u drugim državama.\nGlavni engleski medicinski zvaničnik Kris Viti je istakao da je u područjima gde je registrovan novi soj virusa značajno porastao i broj hospitalizovanih.\nBoris Džonson je na konferenciji najavio da će od nedelje u Londonu i jugoistočnoj Engleskoj biti uveden četvrti stepen restrikcija.\nSaopštio je da je vlada odustala od najavljenog ublažavanja restriktivnih mera tokom božićnih praznika zbog porasta broja novoinficiranih zaraznijom varijantom virusa.\nNa pitanje novinara kako je za samo tri dana promenio stav, Džonson je rekao da se pristup mora promeniti kada se promene i okolnosti, te da se ne sme zanemariti brzina kojom se širi nova varijanta virusa.\n“Kada virus promeni način na koji napada, moramo promeniti i način na koji se branimo”, istakao je Džonson, kojii je “uveren da će do proleća uspeti da se vakciniše značajan deo populacije i da će već za Uskrs situacija u zemlji biti radikalno drugačija”.\nSZO prati situaciju\nSvetska zdravstvena organizacija saopštila je da je u bliskom kontaktu sa zvaničnicima Velike Britanije zbog nove varijante virusa kovid-19.\n“Oni (zvaničnici Ujedinjenog Kraljevstva) će i dalje deliti informacije i rezultate svoje analize i tekućih studija. Obaveštavaćemo države članice i javnost dok saznajemo više o karakteristikama ove varijante virusa i svim implikacijama”, objavila je SZO.\nInače, novi soj virusa korona identifikovan je i u Južnoafričkoj Republici. Južnoafrički ministar zdravstva Zveli Mkize je objavio da prikupljeni dokazi snažno sugerišu da ovaj soj u zemlji pokreće drugi talas pandemije.\nHolandija zabranila letove iz Velike Britanije\nHolandija je zabranila letove iz Velike Britanije do kraja godine, pokušavajući da se zaštiti od nove vrste koronavirusa koji se širi južnom Engleskom.\nVlada je saopštila da reaguje na oštrije mere koje je uveo britanski premijer za London i jugoistok Engleske.\nHolandija će sa ostalim zemljama Evropske unije razmotriti mogućnosti da “ograniče uvoz virusa iz Velike Britanije”.\nVirusi uobičajeno mutiraju, a naučnici su pronašli hiljade različitih mutacija medju uzorcima virusa koji izaziva kovid 19. Mnoge od tih mutacija nemaju uticaja na brzinu širenja i težinu simptoma.\nIzvor: RTS, Sputnjik, Agencije\nIrski pab TESTIRA na ulazu, MOŽE PIĆE i dok se čeka rezultat\nOtvorena KOVID BOLNICA i u Kruševcu\nVeć se pominju MILIONSKE NARUDŽBINE nove vakcine


TIP DANA: Barnsli – Svonsi\nAction Images/Jason Cairnduff-REUTERS\nBarnsli i Svonsi večeras od 21:00h igraju prvu utakmicu polufinala baraža za plasman u Premijer ligu.\nU baraž za Premijer ligu Svonsi se plasirao kao trećeplasirani tim Čempionšipa, dok je jedno mjesto iza bio Barnsli sa dva boda manje. Bez obzira na rezultat, putnik u Premijer ligu se neće znati dok se ne odigra revanš meč, a potom i finalni susret protiv pobjednika dvomeča Bornmut i Brentford.\nTIP DANA: Barnsli – Svonsi – 2+\nZa očekivati je da se u prvom susretu ove dvije ekipe u baražu “ne umire od ljepote“, ali isto tako sigurno da će domaći pokušati doći do pozitivnog rezultata pred revanš u Velsu. U prilog ovome ide to što je na posljednjih sedam utakmica Barnslija i Svonsija, šest puta bilo više od dva gola.\nPrethodni članakBanjaluka već slavi: Sjajna atmosfera na dočeku fudbalera Borca (VIDEO)\nNaredni članakOlimpik izdao saopštenje: “Utakmica protiv Radnika je prelila čašu, trpili smo mnogo nepravdi”


22-05-2022 17:27 Svet Region Sport Fudbal\nAlbanski premijer Edi Rama je, tri dana pre velikog finala "Konferencijske lige" na stadionu "Er Albanija" između Rima i Roterdama Fejenorda, rekao da su Albanci i Italijani slični po kulturi i mentalitetu, kao i da on ima venecijansku krv, prenosi Ekonomija onlajn.\n"Imam italijanski duh, moja baka je imala venecijansku krv, zahvaljujući njoj sam naučio vaš jezik. Za mene su Italijani Albanci koji nose Versaće. Zaista smo slični po kulturi i mentalitetu", rekao je Rama.\nOn je u intervjuu italijanskom dnevniku "Korijere delo sport" rekao da je finale "Konferencijske lige" velika prilika za Albaniju.\n"Ponosni smo što čekamo ovo finale. Naša reprezentacija do pre nekoliko godina nije mogla da igra u Tirani jer je imala stari stadion koji nije ispunjavao međunarodne standarde. Sada prestonica prvi put čeka evropsko finale", rekao je Rama.\nViše vesti iz svetskog fudbala pročitajte OVDE.\n"KO HOĆE DA IGRA I PEVA NEK IDE U ŠUMU": Edi Rama odbrusio protestantima i ostavio mere protiv korone\nPAJOVIĆ: Nagli pad vrednosti akcija Gazproma u korist ruske države\nDa li je moguće da pad vrednosti akcija najveće ruske državne kompanije, koja prihoduje de...\nRUSKE SNAGE STIGLE DO SERBIJANKE: Ofanziva na Donbas ne staje, na redu su Slavjansk i Bahmut (MAPA)\nZBOG SVOJE BESKORISNOSTI: Kraj NATO-a?\nDa li vaše dete razmišlja previše? Ovaj priručnik će vam pomoći!\nDOŽIVOTNO ROBIJA ZBOG UBISTVA KRALJA MALTE: Srbin pokušao da se ubije u jednom od najčuvanijih zatvora\nZVANIČNO: Kokoškov u Bruklinu\nPromocija knjige "Purpur imperije" Duška Lopandića 7. jula u knjižari Delfi SKC


Dželetović očekuje razgovore o ceni električne energije\nEkonomista Milenko Dželetović izjavio je jutros, povodom posete Misije Međunarodnog monetarnog fonda (MMF) Beogradu, da očekuje razgovore o prilagođavanju ključnih stavki potpisanih sa tom međunarodnom finansijskom institucijom, pre svega o korekciji i tajmingu cena električne energije i eventualno o korekciji plata i penzija.\nGovoreći o mogućnosti razgovora o povećanju plata i penzija, Dželetović je, gostujući u Jutarnjem programu Radio-televizije Srbije, ocenio da bi, ukoliko se nastave pozitivni postojeći trendovi, sredinom godine ili u trećem tromesečju, biti reči i tome.\nDželetović je podsetio da je menadžment Elektroprivrede Srbije ukinuo 43 direktorske funkcije i da je četiri elektrodistributivna preduzeća spojio u jedno, što govori o restrukturiranju i punoj realizaciji plana reorganizacije koji je usvojila Vlada Srbije u novembru.\nOn je ocenio da se rešenje za pribojski FAP mora posmatrati kao kockicu u mozaiku rešenja za 502 preduzeća koja su ekonomski devastirana, čiju je privatizaciju svaka prethodna vlada "gurala pod tepih" i dodao da danas u Priboju počinju pregovori sa finskim partnerom.\nDželetović je ukazao da je pronadjeno uspešno rešenje za Železaru Smederevo koje će predstavljati pozitivan signal u razgovoru sa sagovornicima MMF-a.\nOn je najavio da pred Vladom Srbije stoji puno obaveza i zadataka kako bi životni standard i materijalno blagostanje većine gradjana dovela na nivo koji je dostojan čoveka u 21. veku.\nVlada je s pravom identifikovala da štednja i reforma javnog preduzeća predstavlja samo prvi korak u konsolidaciji javnih finansija, dodao je Dželetović.\nVAŽNO DA SE SAČUVA PROIZVODNJA ELEKTRIČNE ENERGIJE Antić:"Snabdevanje stabilno, i pojačano za kovid bolnice"\nTesla želi da snabdeva Britaniju ELEKTRIČNOM ENERGIJOM\nVisoke temperature umanjile su rod soje i uticale da setva pšenice u centralnoj Srbiji bude manja nego prethodne godine, kaže direktor Udruženja "Žita Srbije" Vukosav Saković. On ističe da je, bez obzira na klimatske uslove, u ovoj godini proizvedeno više pšenice i kukuruza nego što su potrebe domaćeg tržišta, zbog čega će izvoz biti u plusu.


Naftni derivati u kanalizaciji - jKp Vodovod i kanalizacija Novi Sad\nNaftni derivati u kanalizaciji\nNa ulivnom bazenu prečistača otpadnih voda u Stepanovićevu, juče se pojavila ozbiljnija količina naftnih derivata, najverovatnije mazuta. Brzom reakcijom naših radnika, koji su zagađenu materiju primetili još u crpnoj stanici u Ulici Biće Kesića, kanalizacioni sistem nije oštećen, a funkcionalnost prečistača je sačuvana. Sve tri crpne stanice u naselju su morale da se isključe kako bi se opasna tečnost uklonila iz bazena i lagerovala u spremnik za pražnjenje septičkih jama. Skoro pet sati je trebalo našem ljudstvu da ceo posao završi i sistem ponovo profunkcioniše, a važno je istaći da se u naselju nije osetilo da postoji problem.\nSlučaj je prijavljen nadležnim službama, tečnost je uzorkovana i poslata na analizu, a za sada nije utvrđeno iz kog dela ulične kanalizacione mreže je tekućina stigla. Ovakve zagađene tečnosti mogu da oštete prečistač i trajno ugroze njegov rad, pogotovo ako se pojave u većim količinama. Postrojenje u Stepanovićevu postoji nekoliko godina i prvi put se dešava da je neko iz ovog prigradskog naselja direktno u kanalizaciju prosuo ovakvu tečnost koja se svakako ne odlaže u kanalizacioni sistem. JKP „Vodovod i kanalizacija“ ima postrojenja za prečišćavanje otpadnih voda i u Kovilju i Rumenki, pa očekujemo da će žitelji ovih naselja biti i ubuduće obazrivi. Takođe, poremećaj u radu malih prečistača može da izazove i direktno spajanje oluka s objekata na fekalnu kanalizaciju, koje pri tom prouzrokuje plavljenja javnih površina tokom obilnijih padavina, što nije redak slučaj u prigradskim naseljima.\nJKP „Vodovod i kanalizacija“ još jednom apeluje na sve sugrađane, preduzeća i kompanije da ne ispuštaju tečnosti i bacaju predmete u kanalizaciju, kojima tu nije mesto ni po jednom osnovu. Takvi necivilizovani potezi mogu da dovedu do ozbiljnih problema, pa čak i katastrofa, kojih pojedinci nisu ni svesni jer da jesu, ne bi to radili.


Nastavlja se Super liga, Zvezda u Nišu\nUtakmice fudbalskog prvenstva Srbije nastaviće se posle reprezentativne pauze, a lider Super lige Crvena zvezda gostovaće Radničkom u Nišu.\nZvezda je do sada pokazala najviše i ubedljivo je prva na tabeli sa 41 bodom, 16 više od drugoplasiranog Borca, a 19 od narednog rivala, koji je četvrti na tabeli.\nIpak, crveno-belima neće biti nimalo lako, s obzirom na to da je jedna od dve utakmice koju ove sezone nisu dobili bila upravo protiv Radničkog, kada je u Beogradu bilo 1:1.\nZvezda je, takođe, samo jednom pobedila Radnički u Nišu u prethodna četiri gostovanja, i to pre više od tri godine. Duel na stadionu Čair igraće se u nedelju od 17.00, a prethodno su na programu ostale utakmice 18. kola, tri u petak i četiri u subotu.\nAktuelni šampion Partizan pokušaće da prekine seriju loših igara i rezultata u domaćem prvenstvu, a šansu će imati u subotu od 15.00, kada će dočekati Novi Pazar.\nPartizan je tek peti na tabeli sa 21 bodom manje od “večitog” rivala i imaće težak zadatak protiv Pazara, koji zauzima 11. mesto na tabeli sa 20 bodova.\nCrno-beli nemaju pobedu u tri utakmice, ali je naredni protivnik u još lošijoj formi, pošto je vezao pet mečeva bez trijumfa u prvenstvu.\nPauzu u prvenstvu obeležila je smena trenera, pošto su bile promene u čak tri kluba: Borcu, Vojvodini i OFK Beogradu.\nNenad Lalatović je napustio klupu Borca, najvećeg iznenađenja dosadašnjeg toka Super lige, i na tom mestu ga je zamenio Milorad Kosanović koji će pokušati da nastavi sa dobrim rezultatima čačanskog kluba i pored velikih finansijskih problema.\nBorac će u 18. kolu gostovati Čukaričkom u petak od 17.00. Lalatović je u međuvremenu preuzeo posrnulu Vojvodinu, u kojoj će debitovati u subotu od 13.00, na gostovanju Javoru u Ivanjici, gde će imati težak zadatak da prekine seriju loših rezultata novosadskog kluba.\nVojvodina je deveta sa 22 boda, dok je Javor na šestom mestu sa 26.\nPored utakmice Čukarički – Borac, u petak od 17.00 igraće se još dva susreta. Metalac će u Gornjem Milanovcu dočekati Jagodinu, dok će Mladost u Lučanima igrati protiv subotičkog Spartaka.\nNovog trenera ima i OFK Beograd koji je angažovao Miodraga Radanovića. Ekipa sa Karaburme će u subotu u 13.00 gostovati Voždovcu.\nRadnik iz Surdulice koji je vezao tri pobede, pokušaće u subotu u 13.00 na svom terenu protiv Rada da nastavi sa dobrim rezultatima.


Dodik: Biće teško doći do promjene Ustava - Top Portal\nNaslovnica TOP1 Dodik: Biće teško doći do promjene Ustava\n7. oktobra 2020. 11:35\n„Biće teško doći do promjene Ustava, koja se očekuje u ovoj fazi. Ovo je neuobičajeno za proces pridruživanja EU. Obično se na kraju, pred samo punopravno članstvo, traži korekcija Ustava, a nama to traže gotovo na početku“, rekao je Dodik novinarima nakon sastanka članova Predsjedništva sa šefom Delegacije EU u BiH Johanom Zatlerom.\nOn je dodao da je Zatler danas članovima Predsjedništva uručio izvještaj o napretku BiH ka članstvu u EU, prema kojem BiH predstoji dosta obaveza, te ocijenio da je dobro što bi u narednoj godini BiH mogla da ima otvorena vrata za kandidatski status za članstvo u EU.\nDodik je rekao da je saglasan sa dijelom Izvještaja Evropske komisije u kojem se navodi da u BiH postoje problemi u oblasti pravosuđa i vladavine prava.\n„Ali, oni su to kreirali, a ne mi“, istakao je Dodik, podsjećajući da se radi o rješenjima koja je nametnuo visoki predstavnik.\n„Mi govorimo 20 godina da to ne valja. I stvarno ne valja, to je katastrofa“, rekao je Dodik i poručio da je u BiH potrebna sveobuhvatna reforma pravosuđa, a ne njegovih segmenata.\nPrema njegovim riječima, u prvom redu treba razgovarati o poziciji Visokog sudskog i tužilačkog savjeta (VSTS), pa tek onda usvajati neko rješenje.\n„VSTS je mimo Ustava formiran, katastrofalnim politikama /visokog predstavnika/ Pedija Ešdauna koje je nametao ovdje“, rekao je Dodik i konstatovao da je za sve buduće promjene potrebno postići politički kompromis u skladu sa Ustavom.\nGovoreći o tome da ocjene u Izvještaju Evropske komisije nisu povoljne za BiH, on je naveo da su u Izvještaju izneseni stavovi kako Evropska komisija vidi BiH.\n„Šta ja treba da pričam o BiH koja je zarobljena, nesposobna da se kreće, zarobljena međunarodnim intervencionizmom“, istakao je Dodik i ocijenio da ovakve stvari objektivno ne pomažu.\nDodik je naveo da je na sastanku razgovarano i o paketu pomoći od devet milijardi evra za zapadni Balkan.\n„Paket je za region i još ne znamo koliko je to za BiH, ali vjerujemo da će obuhvatiti glavne investicije kao što su Koridor `Pet ce` i željezničke pruge“, rekao je Dodik i dodao da bi za sve bilo dobro da budu obuhvaćeni i projekti takozvane „zelene politike“, odnosno politike ekoloških pristupa, među kojima je i energetska efikasnost javnih objekata.\nSrpski član Predsjedništva BiH očekuje da će narednih dana biti poznato koliko je od ovih sredstava grant, a koliko su kreditna sredstva, kao i koji su uslovi za cijeli region.\n„Vjerujem da će biti i političkih uslova, do sada je bar uvijek tako bilo“, zaključio je Dodik.Srna\nPrethodni članakUhapšen u Banjaluci zbog sumnje da je muškarcu polomio vilicu\nNaredni članakPolice u supermarketu se srušile na ljude, kamere zabilježile nesreću


Na sednici održanoj 29. januara, članovi Odbora razmotrili su više predloga zakona u pojedinostima koji su uvršteni na dnevni red Dvadesetog vanrednog zasedanja Narodne skupštine u Jedanaestom sazivu.\n141. sednica za Odbora za ustavna pitanja i zakonodavstvo\nNa sednici, održane 29. januara, članovi Odbora razmotrili su amandmane na predloge zakona koji su na dnevnom redu Dvadesetog vanrednog zasedanja Narodne skupštine u Jedanaestom sazivu.\nPotpredsednik Narodne skupštine Veroljub Arsić sastao se u Domu Narodne skupštine sa odlazećim ambasadorom Kazahstana u Srbiji Nj.E. Nurbahom Rustemovim.\nPredsednica Narodne skupštine Republike Srbije Maja Gojković sazvala je, na zahtev Vlade, Dvadeseto vanredno zasedanje Narodne skupštine Republike Srbije u Jedanaestom sazivu za ponedeljak, 27. januar 2020. godine sa početkom u 10 časova.\nPredsednica Narodne skupštine Republike Srbije Maja Gojković učestvovaće na samitu predsednika parlamenata zapadnog Balkana i Evropskog parlamenta u Briselu u utorak, 28. januara.\nDelegaciji Srbije su na početku zimskog zasedanja Parlamentarne skupštine Saveta Evrope potvrđeni kredencijali. Danas su u Strazburu potvrđeni mandati celokupnom sastavu delegacije, koju će i dalje predvoditi aktuelni šef Stalne delegacije Narodne skupštine Republike Srbije u Parlamentarnoj skupštini Saveta Evrope dr Aleksandra Tomić.\nDelegaciju Narodne skupštine Republike Srbije koja učestvuje na zimskom zasedanju Parlamentarne skupštine Saveta Evrope u Strazburu predvodiće šef Stalne delegacije NS RS u PS SE dr Aleksandra Tomić, a u sastavu delegacije će biti članovi delegacije Biljana Pantić Pilja, prof. dr Žarko Obradović, Elvira Kovač, Aleksandar Šešelj i Branka Stamenković i zamenik člana delegacije Dubravka Filipovski.\nPetak, 24. januar 2020. u 11:16 časova\nNa sednici Odbora, održanoj 24. janura, razmotreni su sledeći predlozi akata:


Najveći profiter Telekom, IT sektor budućnosti u Srbiji\nIlustracija (AP Photo/Julio Cortez, File)\nMeđu prvih pet najprofitabilnijih kompanija u Srbiji, u ovoj i prošloj godini, četiri su iz oblasti energetike i telekomunikacija, objavljeno je godišnjoj publikaciji rang liste 150 najvećih preduzeća u Srbiji” Biznis top 2015/16”.\nKompanija sa najvišim profitom u 2015.godini je Telekom Srbija sa neto dobitkom od 16,317 milijardi dinara. Srpski državni telekomunikacioni operater je zabeležio rast poslovnih prihoda od 3,5 odsto u odnosu na ranijih godinu dana, rečeno je na predstavljanju publikacije koju je objavljuje magazin "Biznis i Finasije".\nNaftna industrija Srbije (NIS), koja je više godina bila lider po ostvarenoj dobiti, u 2015. se našla na drugom mestu, jer je u odnosu na 2014. prepolovila dobit koja je prošle godine iznosila 16,1 milijardu dinara.\nNa trećem mestu po ostvarnoj dobiti u prošloj godini je Elektroprivreda Srbije (EPS) sa neto profitom od 10,99 milijardi dinara, dok je na četvrtom mestu Telenor sa neto dobitkom od 9,67 milijardi dinara.\nKompanija Fijat automobili Srbija (FCA) je na četvrtom mestu prema visini poslovnog prihoda, sa zabeleženih 139,58 milijardi dinara, što je za 10,6 odsto manje nego 2014.godine.\nSavetnik premijera Srbije za ekonomiju i investicije Nemanja Stevanović izjavio je da bi Srbija do 2020. godine mogla da izvozi informacione tehnologije (IT) vredne milijardu evra.\nOtvarajući Prvu konferenciji o digitalnoj ekonomiji u regionu on je rekao da je trenutna vrednost izvoza IT sektora u Srbiji jednaka prošlogodišnjoj vrednosti izvoza koju je ostvario Fijat iz Kragujevca.\nPrema rečima Stevanovića, u Srbiji trenutno posluje oko 1.400 inovativnih IT kompanija , a očekuje se da će u naredniom periodu u IT centar koji bi trebalo da bude otvoren u u Inđiji i koji bi trebalo da bude prvi sajber grad u Srbiji biti investirano 25 miliona evra.\nU Srbiji je nedavno usvojena Strategija razvoja IT industrije, a da se do kraja godine očekuje usvajanje zakona o elektronskom poslovanju, koji bi već za dve nedelje mogao da bude na Vladi.\nNajavljeno je da će značajna sredstva biti izdvojena i za kontinuirano učenje u oblasti IT, kao najbrže rastuću privrednu granu u Srbiji, kao i da će od naredne školske godine biti uvedeno informaciono obrazovanje u škole.


NVO: Nije ispunjen dug države Srbije prema žrtvama i njihovim porodicama\nNaslovnica NAJNOVIJE Nacija NVO: Nije ispunjen dug države Srbije prema žrtvama i njihovim porodicama\nPrijepolje, Priboj – Predstavnici nevladinih organizacija pozdravljaju hapšenje osumnjičenih za zločin u Štrpcima, ali se pitaju i da li su uhapšeni samo direktni izvršioci.\nDirektorka Fonda za humanitarno pravo Sandra Orlović ocijenila je da hapšenjem osumnjičenih nije ispunjen konačan dug države Srbije prema žrtvama i njihovim porodicama.\n“To je jako dobra i važna vijest za porodice žrtava. Nadam se da tih dvadesetak godina koliko su čekali na hapšenje i izvođenje pred lice pravde obavezuje državu, državne organe i u Srbiji i u BiH da taj postupak sporovedu brzo i efikasno i da osobe koje su danas uhapšene budu brzo procesuirane”, rekla je Sandra Orlović agenciji Beta.\nOna je potsjetila da je u predmetu koji je vođen pred sudom u Bijelom Polju protiv Nebojše Ranisavljević za ovaj isti zločin utvrđeno da su svi državni organi bili obaviješteni da će se otmica desiti ali na to nisu reagovali”, kazala je Sandra Orlović.\n“To je ogroman balast za državne institucije i one moraju naći odgovor na tu činjenicu”, dodala je Sandra Orlović.\nPredstavnica organizacije “Žene u crnom” Staša Zajović ocenila je da je veoma važno da se utvrdi rang uhapšenih.\n“Da li je hapšenjem obuhvaćen i komandni kadar, odnosno oni koji su planirali i dali naredbu za izvršenje ovog zločina ili se radi o izvršiocima zločina”, rekla je Staša Zajović agenciji Beta.\nOna je ocijenila da je “ovo jako zakasnelo” i da je to cinično.\n“Još će biti ciničnije ako ovim ne budu obuhvaćeni oni sa najvišim nivom odgovornosti. Tačno se zna ko je 1993. zauzimao najviši položaj”, rekla je Zajović.\nKako javljaju bosanski mediji, među osumnjičenima ima visoko rangiranih bivših vojnih zvaničnika Vojske Republike Srpske kao nalogodavaca i direktnih izvršila koji su učestvovali u mučenjima i kasnijim egzekucijama žrtava koje su nakon ubistva bačene u rijeku Drinu


NovaEnergija.net » Pametan orman: Ovaj uređaj će vam svako jutro odabrati šta da obučete Pametan orman: Ovaj uređaj će vam svako jutro odabrati šta da obučete – NovaEnergija.net\nTailor je pametan orman koji koristi minijaturne senzore pod nazivom “Tailor Tags” koji su ugrađeni u odeću kako bi otkrio šta sve u ormanu imate i kako bi pratio šta sve nosite na dnevnoj bazi. Na osnovu onoga što ste izabrali da nosite svaki dan, Tailor od vas uči kakav stil volite i kakve kombinacije birate u određenim prilikama. Lepota Tailora je da on ovo radi automatski, bez potrebe da korisnik bilo šta dodatno radi.\nKada njegova veštačka inteligencija nauči šta volite da nosite, Tailor vam može pomoći da se obučete tako što vam predlaže određene kombinacije.\nKreatori su hteli uređaj koji nije kao telefon, da od njega dobijamo samo zvuk notifikacija ili poziva. Želeli su uređaj koji uči od nas i nama se prilagođava, kako bi nam olakšao život.\nBudućnost Tailora je uzbudljiva, jer ova tehnologija otvara mnogo novih mogućnosti. Prvi cilj je da se uspostavi partnerstvo sa proizvođačima odeće i da se TailorTags ugrade u garderobu čim se proizvede. Ovo će omogućiti korisnicima da odmah kupuju garderobu koja je kompatibilna sa njihovim uređajem Tailorom.\nNaredni veliki korak je da vam Tailor pomogne da se oslobodite suvišne odeće, tako što ćete je prodavati direktno drugim korisnicima ove platforme. Tailor će sam shvatiti koju garderobu prosto ne volite i samo vam smeta u ormanu i ponudiće vam da je se rešite. Uzbudljivo!\nPametan orman: Ovaj uređaj će vam svako jutro odabrati šta da obučete was last modified: July 14th, 2016 by Jelena Jovičić\npametan ormantailortailor tagstopuredjaj\nFCC listing otkriva dizajn za novi Google...\n5 razloga zašto vam baterija mobilnog telefona...\nElektronski sistemi smanjili bi broj odlazaka kod...\nPametna omara: Ta naprava vam bo vsako jutro izbrala, kaj obleči was last modified: July 14th, 2016 by Jelena Jovičić


Automafijaši podmeću krivična djela jedni drugima: Milinković demantirao da je za njim raspisana potjernica | Banja Luka 24 sata\nHome BiH Automafijaši podmeću krivična djela jedni drugima: Milinković demantirao da je za njim...\nAutomafijaši podmeću krivična djela jedni drugima: Milinković demantirao da je za njim raspisana potjernica\nNjegoslav Milinković je preksinoć privođen te je provjeren njegov alibi. Ništa ne ukazuje da je mogući izvršilac monstruoznih ubistava sarajevskih policajaca, otkriva nam izvor iz MUP-a RS.\nMnogi članovi automafijaških grupa, tvrdi naš izvor, su u međusobnom sukobu, tako da se privođenja iskorištavaju da jedni drugima podmetnu krivično djelo te da se riješe konkurencije, a tako zbunjuju i istražitelje.\nIstražitelji u Sarajevu i RS traže potencijalne osumnjičene po spisku automafijaša. Radi se o osobama koje su barem jednom ukrale vozilo, kao i ljudima koji su organizirali mafijaške grupe za krađe automobila.\nNjegoslav Milinković je za agenciju Patria kazao da se javio policiji, da za njim nije raspisana potjernica kao i da je on na slobodi.\nNaveo je da se nalazi u Mokrom i negirao je bilo kakvu umiješanost sa događajima od petka ujutro u naselju Alipašino Polje.\nIz MUP-a KS nisu potvrdili da je raspisana potjernica za Milankovićem, ali ta informacija još uvijek zvanično nije ni demantirana.\nMilinković je hapšen u avgustu 2016. godine kada je sa saučesnicima pokušao otuđiti automobil na Ilidži. Tada je došlo do razmjene vatre sa policijom, kada je ranjen Savo Petričević koji je preminuo nekoliko dana kasnije. Predmet u kojem je Milinković zajedno sa još 26 osoba optužen za krivična djela otuđenja vozila vodi se na Sudu BiH, ali je suđenje prolongirano.\nPodsjetimo, u sarajevskom naselju Alipašino Polje – C faza, naspram tržnog centra “Bingo”, u petak oko 4.50 sati automafijaši su zasuli rafalnom paljbom iz automatske puške, najvjerovatnije “kalašnjikova”, policijsku patrolu, koja ih je zatekla u krađi Golfa 6 bijele boje.\nTom prilikom smrtno su stradali Adis Šehović i Davor Vujinović.